Hafan > Briwsion\nMae’r wefan hon yn defnyddio briwsion. Mae rhai briwsion yn hanfodol er mwyn galluogi'r wefan i weithio'n iawn. Pwrpas briwsion eraill yw mesur y defnydd o wefan. Mae rhagor o wybodaeth am y defnydd o friwsion i’w gweld isod. Drwy ddal ati i ddefnyddio’r wefan hon, rydych yn rhoi caniatâd i’r casgliad o Friwsion.\nDefnyddir y briwsion canlynol yn y wefan hon:\n1. Briwsionyn Sesiwn APS.NET\nWrth bori drwy’r wefan, mae’r defnyddiwr yn creu ID sesiwn unigryw i dracio’r wybodaeth sy’n cael ei storio yn ystod y sesiwn. Mae’r briwsionyn yma’n hanfodol ar gyfer storio gwybodaeth o’r fath ac felly’n hanfodol er mwyn i’r wefan weithio’n iawn. Mae’r briwsionyn yn dod i ben ar ddiwedd pob sesiwn.\n2. Briwsionyn _utma Google Analytics\nMae’r briwsion hyn yn storio gwybodaeth sy’n berthnasol i ymweliadau pob defnyddiwr â’r wefan, gan gynnwys nifer yr ymweliadau ac amseroedd yr ymweliadau cyntaf, blaenorol a chyfredol. Mae’r briwsion hyn yn dod i ben ymhen dwy flynedd wedi iddynt gael eu sefydlu neu ar ôl eu diweddaru ddiwethaf.\n3. Briwsionyn _utmb & _utmc Google Analytics\nDefnyddir y briwsion hyn i fesur yr amser a dreulir yn pori drwy’r wefan. O’r herwydd, mae’r rhain yn cael eu diweddaru’n rheolaidd. Mae’r briwsion yn dod i ben 30 munud o’r amser y cawsant eu sefydlu neu eu diweddaru ddiwethaf.\n4. Briwsionyn _utmz Google Analytics\nMae’r briwsionyn yma’n storio’r wefan y mae’r defnyddiwr wedi llywio ohoni ac mae’n dod i ben chwe mis wedi’r dyddiad pryd cafodd ei sefydlu neu ei ddiweddaru ddiwethaf.\n5. Briwsionyn Guest_id Twitter\nDefnyddir y briwsionyn yma i adnabod yr ymwelydd â Twitter. Os nad oes gan yr ymwelydd gyfrif Twitter neu os nad yw wedi mynd i mewn yn uniongyrchol erioed i wefan twitter.com, yna bydd Twitter yn neilltuo cod unigryw iddo i dracio’r ymweliad â chrynodeb Twitter. Mae Twitter yn gallu tracio arferion syrffio (mewn gwefannau sydd wedi galluogi botwm Twitter) defnyddwyr sydd heb gyfrif Twitter ac sydd erioed wedi ymweld â gwefan Twitter o’r blaen. Wrth ddefnyddio’r un porwr i greu cyfrif yn Twitter wedyn, gellir cysylltu’r data hyn sydd wedi’u casglu o’r gorffennol â’r proffil sydd wedi’i greu o’r newydd. Mae’r Briwsionyn yn dod i ben ymhen dwy flynedd i ddyddiad ei sefydlu.\n6. Briwsionyn dewis iaith Psow#lang\nMae’r briwsionyn yma’n storio dewisiadau iaith ac mae’n ofynnol er mwyn sicrhau bod y wefan ar gael mewn ieithoedd niferus. Mae’r briwsionyn yn dod i ben ar ddiwedd yr ymweliad.\n7. Briwsionyn dewis testun Page_size\nMae’r briwsionyn yma’n storio’r dewis maint testun a wnaed gan y defnyddiwr ac mae'n ofynnol er mwyn sicrhau bod y wefan ar gael mewn testun o wahanol faint. Mae’r briwsionyn yn dod i ben ar ôl diwrnod.\nGellir dileu briwsion oddi ar eich cyfrifiadur. Hefyd gallwch newid gosodiadau eich porwr i'w hatal rhag cael eu gosod ar eich cyfrifiadur yn y dyfodol. I gael rhagor o wybodaeth am hyn, ewch i www.allaboutcookies.org. Cofiwch fod dewis dileu briwsion yn gallu effeithio ar eich profiad o’r wefan.\nOs oes gennych chi unrhyw ymholiadau ynghylch y defnydd o friwsion yn y wefan hon, gallwch gysylltu â ni yma.


Gwareiddiad Clasurol | Gower College Swansea\nMae Gwareiddiad Clasurol yn astudio diwylliannau’r Hen Roeg a’r Hen Rufain yn bennaf trwy eu celf a’u llenyddiaeth. Yn ystod eich astudiaethau byddwch yn dysgu yn fuan bod eu celf a’u llenyddiaeth yn gysylltiedig i raddau helaeth â’u hunaniaeth ddiwylliannol - mewn geiriau eraill, roedd eu celf a’u llenyddiaeth yn ymwneud â’u duwiau a’u harwyr, eu mythau a’u chwedlau, hynny yw, eu hanes.\nYmhlith y pynciau y byddwch chi’n eu hastudio mae:\nYr Arwrgerdd Roegaidd – Iliad gan Homer, sy’n edrych ar yr arwrgerdd wedi’i gosod adeg Rhyfel Troea, gan ganolbwyntio ar y cymeriad Achilles a’i berthynas ag arwyr Groegaidd a Troeaidd eraill.\nY Theatr Roegaidd – sy’n edrych ar dair drama, dwy drasiedi ac un comedi, a sut y cawsant eu llwyfannu a’u perfformio.\nYr Arwrgerdd Rufeinig – sy’n edrych ar arwrgerdd Yr Aeneid gan Virgil, gan ddefnyddio’ch gwybodaeth flaenorol o waith Homer ac archwilio gosodiad hanesyddol Yr Aeneid yn Rhufain Awgwstaidd.\nCrefydd Groeg – astudiaeth o dduwiau Groegaidd ac arferion crefydd Gwlad Groeg gan ddefnyddio ffynonellau llenyddol, hanesyddol a gweledol.\nMae gradd B mewn TGAU Saesneg Iaith yn hanfodol.\nSylwch fod y pwnc hwn yn cael ei addysgu fel rhaglen Safon Uwch linellol dwy flynedd gydag asesiad llawn ar ddiwedd yr ail flwyddyn. Nid oes unrhyw gymhwyster UG ar gael.\nAddysgir y cwrs yn yr ystafell ddosbarth gyda 4.5 awr o ddarlithoedd yr wythnos. Nid oes unrhyw waith cwrs.\nMae astudio Clasuron yn meithrin sgiliau trosglwyddadwy personol sef sgiliau datrys problemau, dadansoddi, dadl ddisgybledig a chyflwyniad perswadiol y mae cyflogwyr yn eu gwerthfawrogi’n fawr. Mae astudio’r pwnc yn brawf o ddeallusrwydd, ymrwymiad a'r gallu i feddwl yn greadigol. Bydd tiwtoriaid derbyn yn y brifysgol a chyflogwyr yn chwilio am yr holl sgiliau hyn.\nMae myfyrwyr yn cael gyrfaoedd llwyddiannus ym mhrif ffrwd masnach, y gyfraith, cyllid a gweinyddiaeth gyhoeddus, yn ogystal â meysydd galwedigaethol fel addysgu, gwaith archifo ac amgueddfa, cadwraeth ac ati.\nFel arfer mae cyfle i fynd ar un neu ddau ymweliad y flwyddyn â’r Baddonau Rhufeinig yng Nghaerfaddon neu’r Amgueddfa Brydeinig.


Modrwyo môr-wenoliaid | North Wales Wildlife Trust\nDraw yng Nghemlyn, gyda mis Gorffennaf yn tynnu at ei derfyn, mae’r môr-wenoliaid ifanc yn dechau mudo – ac eleni fe allwn ni ddechrau eu dilyn nhw!\nAm y tro cyntaf erioed, ychydig wythnosau yn ôl, fe osododd swyddogion modrwyo trwyddedig “fflagiau” arbennig ar fwy na chant o gywion y môr-wenoliaid Pigddu. Erbyn 15 Gorffennaf, roedd y rhai hynaf eisoes yn gadael eu safleoedd nythu: gwelwyd un yn fuan iawn yn Nhrwyn Rhos, Bae Colwyn, a’r diwrnod canlynol, gwelwyd pump arall yn Formby yn Sir Gaerhirfryn.\nMae’r wardeiniaid eleni – Mark, Ruth a Matilda – yn amcangyfrif bod mwy na 1,000 o barau o Fôr-wenoliaid Pigddu wedi magu. Mae’n anodd bod yn fanwl gywir wrth amcangyfrif faint o gywion sydd wedi hedfan y nyth ond, drwy waith arsylwi manwl, cawn ffigur o ryw 800 ac nid oedd ysglyfaethwyr yn ymddangos fel problem fawr. Cemlyn yw’r unig boblogaeth o hyd o Fôr-wenoliaid Pigddu yng Nghymru, ac un o’r poblogaethau pwysicaf yn y DU.\nFelly, os ydych chi allan yn gwylio adar ar hyd arfordir Gogledd Cymru yn ystod yr wythnosau nesaf, cadwch lygad am ein môr-wenoliaid a’u modrwyau (fflagiau oren gyda thair llythyren ddu – fel sydd i’w weld yn y llun)! Cofiwch roi gwybod i ni ble rydych chi wedi’u gweld nhw ac, os yw hynny’n bosib, pa godau modrwy welsoch chi. Mae’n grêt gallu cofnodi ein poblogaeth ac fe allwn ni i gyd gydweithio i wneud hynny – gwyddoniaeth y dinesydd ar waith.


Star City, Arkansas - Wicipedia\n12.270706 km², 12.269786 km²\n83 ±1 metr\nDinas yn Lincoln County, yn nhalaith Arkansas, Unol Daleithiau America yw Star City, Arkansas.\nMae ganddi arwynebedd o 12.270706 cilometr sgwâr, 12.269786 cilometr sgwâr (1 Ebrill 2010) ac ar ei huchaf mae'n 83 metr yn uwch na lefel y môr. Yn ôl cyfrifiad y wlad, poblogaeth y dref yw: 2,274 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Star City, Arkansas\nCeir nifer o bobl nodedig a anwyd yn Star City, gan gynnwys:\nLeon Donohue chwaraewr pêl-droed Americanaidd Star City, Arkansas 1939 2016\nWalter Broadnax Star City, Arkansas 1944\nchwaraewr pêl-droed Americanaidd Star City, Arkansas 1988\nWedi dod o "https://cy.wikipedia.org/w/index.php?title=Star_City,_Arkansas&oldid=10885906"\nNewidiwyd y dudalen hon ddiwethaf ar 2 Mawrth 2021, am 02:05.


Ffotogallery | A Woman's Work\nHyd yn hyn, nid yw’r hanes am rôl merched mewn diwydiant a gwaith technolegol yn Ewrop ar ôl y rhyfel yn stori sydd wedi cael ei hadrodd, ac mae archifau clyweledol wedi tueddu i ganolbwyntio ar ‘ddiwydiannau trwm’ lle byddai dynion yn gweithio fel y diwydiannau glo, haearn a dur, neu sectorau peirianneg graddfa fawr fel adeiladu llongau, codi adeiladau, awyrofod a gweithgynhyrchu ceir. Eto mae merched yn parhau i chwarae rôl allweddol mewn llawer o’r diwydiannau gweithgynhyrchu a gwasanaethu – er enghraifft tecstilau, electroneg, bwyd a diod, plastigau a chynhyrchion fferyllol – realiti sydd heb ei gydnabod na’i gynrychioli’n gryf yn archifau diwylliannol Ewrop.\nMae A Woman’s Work yn rhaglen gydweithredol 24 mis, wedi’i hariannu gan Creative Europe, lle mae partneriaid diwylliannol yn y Deyrnas Unedig, Lithwania, Iwerddon, Ffrainc, y Ffindir a’r Almaen yn cydweithio i geisio cyflawni’r amcanion hyn:\ngalluogi artistiaid a phobl broffesiynol mewn diwylliant ledled Ewrop i gydweithredu ar gyfer gwneud a chyflwyno gwaith newydd i gynulleidfaoedd sy’n canolbwyntio ar wyneb newidiol menywod a swyddi yn Ewrop, gan rannu arferion a phrofiad proffesiynol ar blatfformau ffisegol ac ar-lein.\ncreu cyfleoedd newydd ar gyfer cyfnewidiad artistig o fewn Ewrop, cynyddu symudedd artistiaid a phobl broffesiynol mewn diwylliant, gan ddefnyddio ein rhwydweithiau a’n cysylltiadau ein hunain i estyn at gynulleidfa ehangach a chael effaith fwy estynedig.\ndefnyddio platfform digidol European Prospects i gyflwyno’r prosiect i gynulleidfa fyd-eang, er mwyn ysgogi trafodaeth sy’n herio’r brif ffordd y gwelir diwydiant a’r rhywiau yn Ewrop, ac annog a chefnogi rhagor o gydweithredu trawswladol y tu hwnt i fywyd y prosiect.\nYn dilyn gweithdy cynllunio cychwynnol yn Kaunas, Lithwania ym mis Hydref 2018, lansiwyd galwad agored am gynigion a dewisodd y partneriaid 20 o brosiectau artistiaid i gael eu dangos ar y llwyfan ar-lein ac mewn arddangosfeydd a chyhoeddiadau. Dyma nhw:\nYn ystod 2019/2020 mae cyfres o gomisiynau/preswyliadau i artistiaid a churaduron, yn cael eu gweithredu, dan ofal y partneriaid, a chynhaliwyd symposiwm cyntaf A Woman’s Work yng Nghaerdydd ym mis Ebrill 2019. Mae crynodeb o’r gweithgaredd hwn ar gael yma.\nFfotogallery (Caerdydd, Cymru)\nSefydlwyd Ffotogallery yn 1978 a dyma’r asiantaeth datblygiad cenedlaethol ar gyfer ffotograffiaeth a chyfryngau lens yng Nghymru. Rydym yn edrych tuag allan, gyda rhaglen o arddangosfeydd yn arddangos artistiaid o Gymru a gweddill y byd. Mae Ffotogallery yn ceisio ehangu ei effaith a’i ddylanwad drwy arddangosiadau teithiol, gwaith cydweithredol gyda mudiadau ac orielau eraill, cyhoeddi mewn print ac ar-lein a rhaglen addysg ac allgymorth eang. Rydym wedi cychwyn ac rydym yn parhau i redeg yr ŵyl ddwyflynyddol Diffusion: Gŵyl Ffotograffiaeth Ryngwladol Caerdydd. Mae gan Ffotogallery bolisi gweithredol o gomisiynu gwaith newydd sydd, yn arbennig, yn darparu system gefnogi hanfodol i ffotograffwyr ac artistiaid gwaith lens yng Nghymru, gan ffurfio cofnod parhaus o ddiwylliant yng Nghymru ac adlewyrchu’r prif agweddau a datblygiadau mewn ffotograffiaeth yn fwy cyffredinol.\nUndeb Artistiaid Ffotograffiaeth Lithwania (Kaunas, Lithwania)\nCafodd yr Undeb ei sefydlu yn 1933 a’i ail enwi yn Undeb Ffotograffwyr Celf Lithwania yn 1989 (sy’n ei gyfeirio ato’i hun fel Cymdeithas Ffotograffwyr Lithwania). Mae’r sefydliad yn trefnu arddangosfeydd ffotograffiaeth, seminarau a gweithgareddau i gefnogi ffotograffwyr, yn arbennig i annog cenhedlaeth iau o ffotograffwyr i barhau’r traddodiad o ffotograffiaeth o Lithwania. Mae Oriel Ffotograffiaeth Kaunas wedi ei lleoli yng nghalon Hen Dref ganoloesol Kaunas. Mae’r oriel yn un o’r mannau arddangos celf mwyaf pwysig yn Lithwania a’r Taleithiau Baltig, sy’n ymroddedig i ffotograffiaeth a chelf gyfoes. Mae’r gofod di-elw hwn yn cyflwyno prosiectau cyfoes arloesol yn ogystal ag arddangosfeydd ffotograffiaeth traddodiadol. Mae’r sefydliad yn ymgysylltiol â Gŵyl Ffotograffiaeth Kaunas, sy’n ddigwyddiad rhyngwladol blynyddol.\nGallery of Photography (Dulyn, Iwerddon)\nSefydlwyd Gallery of Photography yn 1978 a dyma’r ganolfan genedlaethol ar gyfer ffotograffiaeth gyfoes yn Iwerddon. Mae wedi ei lleoli mewn adeilad sydd wedi ennill sawl gwobr yn Temple Bar ynghanol dinas Dulyn. Mae rhaglen yr oriel o arddangosiadau wedi eu curaduro yn arddangos gwaith gan artistiaid Gwyddelig a rhyngwladol newydd a rhai sydd wedi eu hen sefydlu. Mae’r sefydliad hefyd yn darparu ystafelloedd tywyll a stiwdio ddigidol gyda’r holl offer angenrheidiol, lle mae modd cynhyrchu printiau a sganiau o safon arddangosiad i’r lefelau uchaf. Mae’r Oriel hefyd yn cynnal cyrsiau ffotograffiaeth, dosbarthiadadau meistr a gweithdai ac mae’n gartref i siop lyfrau ffotograffau blaenllaw Iwerddon.\nMae Oriel Ffotograffiaeth Iwerddon yn sefydiad di-elw sydd wedi ei chefnogi gan y Cyngor Celfyddydau a Chyngor Dinas Dulyn.\nLe Château d’Eau (Toulouse, Ffrainc)\nSefydlwyd y mudiad di-elw Le Château d’Eau – sef twr dŵr gynt sydd yn awr yn un o ganolfannau ffotograffiaeth mwyaf blaenllaw Ffrainc – gan y ffotograffydd o Ffrancwr Jean Dieuzaide yn 1974. Daeth Le Château d’Eau yn gydnabyddedig yn rhyngwladol am arddangos gweithiau gan artistiaid clodfawr fel Lee Friedlander, Walker Evans, Edward Weston, Robert Doisneau, Brassaï a Cartier-Bresson. Gyda detholiad o waith gan artistiaid enwog a newydd mae Le Château d’Eau yn lle i gynhyrchu a dosbarthu: arddangosfeydd, cyhoeddi llyfrau, cyfryngu a chanolfan adnoddau. Mae deg i ddeuddeg o arddangosfeydd yn cael eu cyflwyno bob blwyddyn, ac mae llawer ohonynt o bwysigrwydd rhyngwladol. Ar sail ei brofiad a’i berthynas arbennig gyda gwahanol artistiaid, mae Le Château d’Eau yn weithredwr diwylliannol yn Ewrop sy’n chwilio drwy’r amser am bartneriaethau creadigol newydd.\nWhack 'n' Bite (Y Ffindir)\nMae Whack ´n` Bite yn gynulliad a sefydlwyd yn ddiweddar gyda dau aelod sylfaenu (y curadur Tuula Alajoki a’r artist gweledol / dylunydd Johanna Havimäki) o’r Ffindir. Fel band gweledol mae Whack ´n´ Bite yn croesawu artistiaid a chydweithwyr i gydweithio ar brosiectau ac ynghylch prosiectau sy’n ymwneud â mynegiant ffotograffig. Mae gan Alajoki a Havimäki gefndir mewn celfyddydau gweledol a phrofiad o ddatblygu cynnwys, cynhyrchu celf a chydweithio’n rhyngwladol. Yn 2012–2018 Alajoki oedd cyfarwyddwr yr ŵyl deirblynyddol Gŵyl Ffotograffiaeth Backlight. Mae Whack ´n´ Bite yn cyfranogi yn y cyfrifoldebau curaduro yn ogystal â datrysiadau gweledol gyda’r partneriaid sy’n trefnu’r ŵyl, gyda’r nod o estyn A Woman´s Work ymhellach i’r gogledd.\nFotosommer Stuttgart e.V. (Yr Almaen)\nMae Fotosommer Stuttgart yn sefydliad di-elw i hybu ffotograffiaeth gyfoes. Mae Fotosommer yn trefnu gŵyl ryngwladol o ffotograffiaeth bob tair blynedd yn Stuttgart, gan gynnwys arddangosfeydd ffocal, rhaglen o wobrau ffotograffiaeth cystadleuol, yn ogystal â digwyddiadau sy’n cyd-fynd â nhw ar draws y ddinas. Mae’r rhain yn cynnwys arddangosiadau ffotograffig, gweithdai, darlithoedd, trafodaethau, sesiynau gwybodaeth, teithiau gyda thywysydd a fforwm. Fotosommer yw un o’r digwyddiadau ffotograffiaeth mwyaf yn yr Almaen ac mae’n sicrhau lefelau uchel o gyfranogaeth gan artistiaid ledled Ewrop. Yn ystod y blynyddoedd pan nad oes gŵyl, mae Fotosommer yn trefnu amrywiaeth o arddangosfeydd, gweithdai a phrosiectau.


Y diweddaraf gan Gyngor Gwynedd\nCartref > Y Cyngor > Newyddion > Datganiadau i'r wasg\nArddangos 1 – 10 / 265\nCymrwch ofal cyn prynu\nMae'r cyfryngau cymdeithasol yn ffordd gyfleus iawn i werthwyr farchnata eu cynnyrch i'r cyhoedd. Ond ydych chi erioed wedi meddwl p'un a yw hi'n ddiogel prynu bwyd a diod gan rywun dieithr yr ydych wedi dod ar ei draws ar y cyfryngau cymdeithasol?\nCyngor Gwynedd yn penodi Pennaeth Cyllid newydd\nMae Cyngor Gwynedd wedi penodi Dewi Morgan yn bennaeth newydd Adran Cyllid. Mae'n olynu Dafydd Edwards, sy'n ymddeol wedi bron i 40 mlynedd.\nCabinet Gwynedd yn buddsoddi dros £200,000 i hyrwyddo'r Gymraeg\nMae Cabinet Cyngor Gwynedd wedi ymrwymo i fuddsoddi £203,880 yng ngwaith Hunaniaith – menter iaith y sir.\nOver the past few weeks, Gwynedd has seen a significant increase in Covid-19 numbers, with infection rates in the county being amongst the highest in Wales and across the UK.\nFel rhan o ymdrechion i gefnogi busnesau lleol y Nadolig hwn, mae Cyngor Gwynedd yn cynnig parcio am ddim ym meysydd parcio'r awdurdod o 11 hyd 28 Rhagfyr.\nMae trigolion Ynys Môn a Gwynedd yn cael eu hannog i ddweud eu dweud ar yr adolygiad presennol o'r Cynllun Datblygu Lleol ar y Cyd ar gyfer yr ardal, a fydd yn cyfrannu at y broses o gynhyrchu Cynllun Diwygiedig.\nMae Cyngor Gwynedd ac Awdurdod Parc Cenedlaethol Eryri wedi ymrwymo i gydweithio i sicrhau y bydd cymunedau'r ardal yn elwa o holl agweddau o'r economi ymweld.\nMae tri datblygiad newydd diweddar gan Llyfrgelloedd Gwynedd wedi'i cynllunio i wneud bywyd yn haws a dileu unrhyw rwystrau sydd gan bobl i ddefnyddio'r llyfrgell a benthyg llyfrau.\nChwilio pob newyddion


Llywodraeth Cymru'n ymrwymo i bolisi Plaid ar brydau ysgol am ddim - Sioned Williams AS (Cymraeg)\nLlywodraeth Cymru'n ymrwymo i bolisi Plaid ar brydau ysgol am ddim\nPostiwyd ar November 22 2021, 4:53 yh\nMae llefarydd Plaid Cymru dros Gyfiawnder Cymdeithasol a Chydraddoldebau, Sioned Williams AS, wedi croesawu’r Cytundeb Cydweithio newydd rhwng Plaid Cymru a Llywodraeth Cymru, sy’n cynnwys ymrwymiad allweddol gan Blaid Cymru i gyflwyno prydau bwyd ysgol am ddim i bob plentyn ysgol gynradd. Mae'r Cytundeb hefyd yn ymrwymo Llywodraeth Cymru i gefnogi datganoli gweinyddiaeth lles i Gymru – polisi allweddol arall gan Blaid Cymru.\n“Rwyf wedi bod yn galw’n gyson ar Lywodraeth Cymru i gymryd camau radical i wella bywydau pobl Cymru, yn enwedig bywydau’r tlotaf a’r rhai mwyaf bregus yn ein cymdeithas, drwy ehangu’r ddarpariaeth dros brydau ysgol am ddim a chefnogi datganoli’r grymoedd dros weinyddu lles i Gymru. Rwy’n falch iawn y bydd y polisïau hyn bellach yn cael eu mabwysiadu.\n“Bydd manteision cyflwyno prydau ysgol am ddim i bob disgybl ysgol gynradd yn drawsnewidiol. Bydd yn rhoi gwell cyfle i fwy o blant mewn bywyd – trwy wella iechyd ac, yn ei dro, gwella canolbwyntio. Bydd wirioneddol yn rhoi gwell cyfle i blant gyrraedd eu potensial addysgol.\n“I Blaid Cymru, dyma’r cam cyntaf tuag at wireddu ein polisi o brydau ysgol am ddim i bob plentyn mewn ysgolion uwchradd, yn ogystal ag ysgolion cynradd – byddaf yn parhau i roi pwysau ar Lywodraeth Cymru i weithredu hyn yn llawn, fel nad oes unrhyw blentyn yn cael eu gadael ar ôl yn llwglyd.\n“Ac ar fater lles: rydyn ni wedi gweld dro ar ôl tro pa mor annibynadwy yw San Steffan. Eu penderfyniad i ddileu’r cynnydd o £20 mewn credyd cynhwysol yw'r enghraifft ddiweddaraf o hyn. Byddai datganoli gweinyddiaeth lles i Gymru yn caniatáu inni liniaru effeithiau gwaethaf llymder Torïaidd. Rwy’n hapus iawn bod Llywodraeth Cymru bellach yn cytuno â Phlaid Cymru ar hyn ac yn galw am ddatganoli’r grymoedd hyn i Gymru.\n“Diolch i Blaid Cymru, mae Llywodraeth Cymru hefyd wedi ymrwymo i gyflwyno gofal plant am ddim i holl blant dwy oed, cryfhau hawliau pobl LHDT+ a rhoi terfyn ar ddigartrefedd.\n“Pan mae cyfle’n ymddangos i weithredu newid er gwell, credaf y dylid ei gymryd. O ganlyniad i’r Gytundeb Cydweithio, mae polisïau radical bellach yn rhan o raglen bolisi Llywodraeth Cymru. Ni fyddai hyn wedi digwydd oni bai am ddylanwad Plaid Cymru.”\nMae cyllid wedi'i neilltuo fel rhan o'r Cytundeb Cydweithio a chaiff hyn ei adlewyrchu yn y Gyllideb ddrafft pan gaiff ei chyhoeddi fis Rhagfyr.\nBydd yr ymwneud gwleidyddol ynglŷn ag unrhyw faterion nad ydynt yn rhan o’r Cytundeb Cydweithio yn digwydd yn ôl y drefn arferol.


Sawl peth y mae'n rhaid i chi eu gwybod am Pecynnu Bioddiraddadwy gan y gwneuthurwr Pecynnu Bioddiraddadwy, cyflenwr, cyfanwerthwr, dosbarthwr a ffatri yn Taiwan\nSHANG SHIEN CHENG INDUSTRY CO., LTD. yn arbenigo mewn Pecynnu Bioddiraddadwy gwneuthurwr, cyflenwr. Ardderchog ansawdd, gwasanaeth gorau, proffesiwn, a didwylledd yw'r adborth cadarnhaol a enillir gan ein cleientiaid. Maent yn ein helpu i gyd-fynd â'r delweddau cadarnhaol yn y farchnad ar gyfer pob un o'n cynnyrch, ac mae ganddynt ein haddewidion i bob un o'n cleientiaid ledled y byd. Byddwn mewn sefyllfa gadarn i ddarparu gleientiaid gyda pherfformiad uchaf ac yn ein galluogi i rannu ffrwyth llwyddiant gyda chi. Rydym yn croesawu eich awgrymiadau a syniadau ar sut y gallwn wneud ein cwmni yn gyflenwr yn well a gwell partner i'ch busnes. Bydd 100% gwirio ansawdd yn cael ei berfformio er mwyn sicrhau bod y nwyddau o safon ansawdd uchel pan gyflwynir i'r perwyl cwsmeriaid.\n100%cynnyrch PLA bioddiraddadwy-Rhannau pecynnu\nGwerthir rhai cynhyrchion mewn grwpiau o 2 neu 4,fel polion sgïo,sy'n gofyn am fraced sefydlog wrth becynnu,ond bydd defnyddwyr yn eu taflu os na chânt eu defnyddio ar ôl dadbacio.Mae'r rhannau hyn wedi'u gwneud o blastig yn wreiddiol.Gweithgynhyrchu,felly mae wedi achosi problem fawr o ailgylchu a sothach.Ar ôl newid i ddeunyddiau bioddiraddadwy,gall ystyried dwy brif fantais diogelu'r amgylchedd a chyfleustra.Dyma'r deunydd mwyaf cyfeillgar i'r amgylchedd.Ar ôl ei ddefnyddio,mae'n dychwelyd i natur ac yn faich ar y ddaear.Lleihau.\nDeunydd:Gradd chwistrelliad cyfansawdd PLA\nI ddod o hyd i'r Pecynnu Bioddiraddadwy gorau a'i siopa, mae angen i chi wybod am ansawdd uchaf gwneuthurwr Pecynnu Bioddiraddadwy, cyflenwr, cyfanwerthwr, dosbarthwr, OEM ac ODM o ffatri yn Taiwan


Cydweithio | Interlink RCT\nNod Interlink yw annog pobl i gydweithio. Mae hyn yn cynnwys ein haelodau, ein cymunedau a’n partneriaid. Pan fo pobl a mudiadau yn dechrau cydweithio a dechrau cynhyrchu pethau ar y cyd rydym yn sicrhau canlyniadau gwell ar gyfer cymunedau. Y rheswm dros hyn yw bod cynnwys pobl a mudiadau gwahanol yn galluogi pawb i gael mynediad i wybodaeth, sgiliau ac adnoddau pobl eraill.\nRydym yn gweithio ag unigolion, grwpiau a mudiadau. Os hoffech chi wybod mwy am yr hyn yr ydym yn ei gwneud a sut yr ydym yn ei gwneud, siaradwch â ni dros y ffôn neu bydd modd i ni ddod i siarad â chi a’ch grŵp yn eich cymuned.\nGefnogi rhwydweithiau cymunedol a sector gwirfoddol. Mae’r rhain yn cynnwys y Fforwm Iechyd, Gofal Cymdeithasol a Lles, y Rhwydwaith Plant a Phobl Ifainc, y Fforwm Menter Gymdeithasol a’r Fforwm Iechyd Meddwl.\nGweithio mewn partneriaeth i wella gwasanaethau cyhoeddus. Rydym yn helpu i hwyluso cynrychiolwyr cymunedol a sector gwirfoddol i weithio mewn ardaloedd gwahanol. I ddod o hyd i bwy sydd yn cael ei gynrychioli ar beth, edrychwch ar y Map Cynrychiolwyr y Trydydd Sector.\nGweithio ag eraill i gynnwys pobl, cymunedau a mudiadau mewn gwneud penderfyniadau. I ddod o hyd i wybodaeth bellach, edrychwch ar y Strategaeth Ymgysylltu â’r Cyhoedd.\nGweithio ag eraill i ddatblygu a chyflenwi cynlluniau sydd yn gwneud gwahaniaeth i wella lles y bobl sydd yn byw a gweithio yn ardal RhCT. Am wybodaeth bellach, edrychwch ar y Cynllun Integredig Sengl ar gyfer RhCT\nMae’r ffordd yr ydym yn cydweithio wedi’i datblygu a’i chytuno arni dros gyfnod ac y mae Y Compact yn sail iddi. Cytundeb yw hwn am sut y mae’r gymuned a’r sector gwirfoddol, elusennau a mentrau cymdeithasol (y Trydydd Sector) yn gweithio â Chyngor Bwrdeistref Sirol Rhondda Cynon Taf a Bwrdd Iechyd Lleol Cwm Taf. Mae’r Compact yn cynnwys Codau Ymarfer ar gyfer Gwirfoddoli, Cyfranogi a Chyllid. Mae gwybodaeth ddefnyddiol ar gydweithio ar y wefan Commission Accomplished.\nYdych chi’n gweithio gyda Plant, Pobl Ifanc a Theuluoedd?\nProsiect Iechyd Meddwl Cwm Taf\nForwm Menter Gymdeithasol\nThird Sector Reps Map


Gwarchodfa Natur Leol Llynnoedd y Garn - Blaenavon World Heritage Site\nGwarchodfa Natur Leol Llynnoedd y Garn\nMath:Golygfan, Llwybr Cerdded/Beicio\nArferai Gwarchodfa Natur Leol Llynnoedd y Garn fod yn ardal a oedd wedi ei gorchuddio â thomenni gwastraff a hen weithfeydd glo, ond yn dilyn cynllun helaeth i adfer y tir cafodd ei hagor yn swyddogol ym 1997 fel ardal hardd ar gyfer trigolion ac ymwelwyr. Mae'n gorchuddio 40 hectar, ac mae’r llynnoedd a’r glaswelltiroedd yn darparu cynefin a man bridio amrywiol ar gyfer ystod eang o fywyd gwyllt.\nWrth i chi grwydro o gwmpas y llynnoedd rydych yn debygol o weld hwyaid copog, ehedyddion, giachod, pibyddion coesgoch a gwyachod bach. Efallai y byddwch hefyd yn ffodus i weld adar sy'n mudo o Affrica, fel y Pibydd Cyffredin a Thelor yr Helyg. Yn ddiweddar, crëwyd ardal gwlypdir newydd gyda chuddfan adar, felly er mwyn cael y gorau o'ch ymweliad gwnewch yn siŵr bod gennych eich ysbienddrych a llyfr adar wrth law!\nMae Llynnoedd y Garn yn fan cychwyn gwych ar gyfer nifer o deithiau cerdded drwy'r Dirwedd Ddiwydiannol, er enghraifft cerddwch heibio'r Rheilffordd tuag at Bwll Mawr: Amgueddfa Lofaol Cymru ac fe welwch Domenni Coety, enghreifftiau cynnar o domenni gwastraff conigol o'r gweithfeydd glo. O gwmpas y Llynnoedd mae yna hefyd nifer o leoedd i gael picnic a gwylio'r byd yn mynd heibio - hyd yn oed gwylio un o drenau stêm Blaenafon a Phont-y-pŵl yn pwffian ar hyd y trac.\nCyfeiriad:Heol y Garn (B4248), Garn-yr-erw\nArallAr agor drwy’r dydd, drwy’r flwyddyn


Dosbarthu & Dychweliadau : Cadwyn, Anrhegion o Gymru ac Anrhegion Masnach Deg o'r Byd\nThanks for your reply. Thankfully ******** received her spoon and she and her fiance loved it.\nDosbarthu & Dychweliadau\nBydd pob archeb yn cael ei ddosbarthu o fewn 2 ddiwrnod gwaith, wedi'i becynnu yn ddiogel er mwyn sicrhau ei fod yn eich cyrraedd yn ddiogel. Rydym yn danfon ein nwyddau ledled y byd trwy Post Dosbarth Cyntaf DU neu Post Awyr RHYNGWLADOL. Rhaid bod rhywun yn y cyfeiriad a roddir ar ddiwrnod dosbarthu i dderbyn y pecyn. Os na fydd rhywun yn bresennol, bydd cerdyn yn cael ei adael gyda cyfarwyddyd ynglŷn a sut i gasglu'r pecyn.\nCyfraddau Cludiant, Dosbarthu a Phrosesu\nRydym yn codi £5 GBP am ddanfon, dosbarthu a phrosesu pob archeb ledled y byd. Ni fydd yna gost anfon archebion adwerthol dros £75 GBP. Caiff hyn ei gyfrif yn awtomatig gan ein system.\nTrafodion Saff Arlein\nRydym yn derbyn Visa, Mastercard, Switch, Solo a American Express - Defnyddir Sterling Yng Nghymru, ac felly mae'r holl brisiau ar y wefan wedi eu nodi yn y Bunt Brydeinig (£). Pan fyddwch yn defnyddio eich cerdyn credyd i brynu nwydd, bydd y swm yn cael ei dynnu o falans eich cerdyn credyd yn eich arian cyfred chi yn awtomatig.\nFaint o amser gymerith hi i brosesu a danfon yr archeb?\nCaiff pob archeb ei danfon ar ôl cael cadarnhad o ddilysrwydd cerdyn credyd a phrosesu'r archeb. Cymer hyn llai na dau ddiwrnod gwaith fel arfer. Dylai'r archeb gyrraedd ymhen 1-2 ddiwrnod ar ôl danfon tu fewn i Brydain, o fewn 4-5 diwrnod ar dir mawr Ewrop, o fewn 5-7 diwrnod i America neu weddill y byd. AMCANGYFRIFON yw rhain, ac NID OES modd eu gwarantu.\nMae'r nwydd fel arfer mewn stoc oni bai bod nodyn ger y disgrifiad o'r nwydd. Byddwn yn cysylltu trwy ebost os, am unrhyw reswm, nad yw'r nwydd mewn stoc.\nCaiff ein nwyddau eu pecynnu mewn paciau swigod a'u gosod mewn blychau cryf neu amlen postio wedi padio, er mwyn osgoi toriadau. Os y dymunir gallwn gynnwys neges ar gerdyn gyda pob archeb.\nYn anffodus, oherwydd pris cynyddol costau postio rhyngwladol, nid yw rhai o'r eitemau trymach yn hyfyw ar gyfer gwerthiannau rhyngwladol. Mae cost postio eitemau trwm yn aml yn fwy na phris yr eitem ei hun, a'r unig ffordd o gadw ein cynnig ardderchog o gyfraddau postio unffurf ar gyfer holl gwsmeriaid ledled y byd yw drwy nodi nad yw rhai o'r eitemau trymach ar gael ar gyfer postio rhyngwladol. Er hyn, mae dros 75% o'n eitemau ar gael yn rhyngwladol. Rydym yn ymddiheuro am unrhyw anghyfleustra. Os ydych yn gwsmer tu allan i'r DU, a gyda diddordeb mewn prynu un o'r eitemau sydd wedi'i marcio fel 'Dosberthir yn y DU yn unig’, cysylltwch â ni 00441559 384378 / orders@cadwyngifts.com a gallwn ddweud wrthych beth yw'r union gost postio.\n1. Os digwydd i becyn gyrraedd wedi ei ddifrodi neu os ydym wedi gwneud camgymeriad wrth brosesu eich archeb, cysylltwch â ni cyn gynted â phosibl a rhown gyfarwyddiadau i chi ynglŷn â'ch camau nesaf. Caiff unrhyw nwyddau sydd wedi eu difrodi neu sy'n ddiffygiol eu cyfnewid yn rhad ac am ddim, os rhowch wybod i ni o fewn 30 diwrnod.\n2. Os nad ydych yn gyfan gwbl hapus, am ba bynnag rheswm, gyda unrhyw nwydd a dderbynioch, gellir dychwelyd y nwydd ac fe dderbyniwch ad-daliad llawn (ag eithrio cost anfon). Cofier, rhaid cael caniatad ymlaen llaw gan Cadwyn Cyf i ddychwelyd unrhyw nwydd. Cysylltwch â ni trwy roi caniad neu anfon e-bost gan esbonio'r broblem, ac fe rown gyfarwyddyd i chi.\n3. Rhaid dychwelyd pob eitem yn ei gyflwr gwreiddiol (h.y. heb ei ddefnyddio)\n4. Nid yw Cadwyn Cyf yn gyfrifol am unrhyw ddifrod i'r nwyddau wrth iddynt gael eu dychwelyd. Rydym yn argymell felly eich bod yn yswirio'ch cludiant wrth ddychwelyd y nwyddau.\nHawlfraint © 2019 | Anrhegion Cadwyn Gifts


Cyfraith Fasnachol Ryngwladol LLM | University of South Wales\nCyfraith Fasnachol Ryngwladol LLM\nMae globaleiddio yma i aros ac mae nifer y diwydiannau rhyngwladol gweithredol yn parhau i dyfu bob blwyddyn. Mae'r LLM Mae Cyfraith Fasnachol Ryngwladol yn gwrs cyfreithiol arbenigol a fydd yn datblygu eich dealltwriaeth o natur cyfraith a rheoleiddio masnachol rhyngwladol. Mae'n addas ar gyfer unigolion sydd eisoes yn gweithio yn y sector cyfreithiol, yn ogystal â'r rhai sy'n ceisio cynyddu eu gwybodaeth yn y maes hwn.\nGallwch astudio agweddau ar gyfraith fasnachol sydd â pherthnasedd rhyngwladol, ac ystyried materion penodol sy'n codi mewn cyfraith fasnachol a chyfraith defnyddwyr. Byddwch hefyd yn archwilio gwahanol agweddau ar globaleiddio a sut mae'r gyfraith yn dylanwadu ac yn ymateb i'r rhain. Y tu allan i'r tymor, cewch gyfle i wirfoddoli gyda Chlinig Cyngor Cyfreithiol ac Ariannol y Brifysgol. Yno, cewch gyfle i roi'r wybodaeth a'r sgiliau rydych chi wedi'u hennill ar y cwrs ar waith. Bydd y Clinig yn caniatáu ichi ymgysylltu'n uniongyrchol â'r proffesiwn cyfreithiol, a gweithio gyda nifer o gwmnïau cyfreithiol ag enw da.\nDiweddariad 2020/21: Dull dysgu cyfunol ar gyfer cyrsiau USW.\nMae lles ac iechyd a diogelwch ein myfyrwyr a'n staff yn hollbwysig i ni. Rydym wedi ymrwymo i ddarparu ein holl gyrsiau a gwasanaethau mor ddiogel â phosibl. Oherwydd y pandemig, gall y dulliau a'r gweithgareddau a fabwysiadwyd ar gyfer y flwyddyn i ddod fod yn wahanol i'r rhai a gyhoeddwyd yn flaenorol a gallant fod yn destun newid pellach yn ystod eich astudiaeth os oes angen newid o'r fath oherwydd pryderon iechyd y cyhoedd, canllawiau iechyd a diogelwch neu mewn ymateb i Ganllawiau'r Llywodraeth. Mae PDC wedi ymrwymo i ddarparu profiad myfyriwr gwych i chi a chyfoeth o gefnogaeth, a gallwch glywed sut mae myfyrwyr wedi elwa o'r dull hwn yma:  Dysgu mwy am ddysgu cyfunol.\nI gyflawni'r cwrs LLM arbenigol hwn, byddwch yn astudio modiwlau gorfodol sydd wedi'u cynllunio i roi sylfaen gadarn i chi gwblhau eich astudiaethau. Byddwch hefyd yn gallu dewis dau fodiwl dewisol arall i ategu eich astudiaethau a'ch diddordebau cyfreithiol.\nFframweithiau Cyfraith Ryngwladol ac Ewropeaidd\nCyfraith Fasnachol a Defnyddwyr\nCyfraith Busnes a Chystadleuaeth Ryngwladol\nBydd y cwrs amser llawn yn dechrau ym mis Chwefror a mis Medi. Mae'n cynnwys astudio'r holl fodiwlau a addysgir a chyflwyno'ch traethawd hir erbyn y mis Chwefror neu'r mis Medi canlynol.\nCaiff yr LLM Cyfraith Fasnachol Ryngwladol ei addysgu trwy ddarlithoedd, gweithdai, sesiynau tiwtorial a dysgu hunangyfeiriedig. Cynigir hyfforddiant mewn grwpiau bach, cyfeillgar, sy'n caniatáu cefnogaeth fanwl, unigol i'ch astudiaethau. Ein nod yw meithrin amgylchedd dysgu cefnogol, sy'n eich galluogi i fwynhau'ch astudiaethau a symud ymlaen i'ch opsiynau gyrfa yn y dyfodol.\nRhesymau dros Astudio'r Gyfraith yn PDC\nO gyfleusterau o'r radd flaenaf a gefnogir gan y feddalwedd ddiweddaraf i gyfleoedd i roi cyngor cyfreithiol i aelodau'r cyhoedd a busnesau yn ein clinig cyngor cyfreithiol ac ariannol arbenigol, mae yna ddigon o resymau pam y dylech chi ystyried astudio'r gyfraith ym Mhrifysgol De Cymru.\nCyfleoedd i chi roi eich gwybodaeth ar waith trwy ein Clinig Cyngor Cyfreithiol ac Ariannol trwy ddarparu cyngor, cyflwyno gofal cleientiaid ac ymgysylltu â'r proffesiwn.\nRydym yn gweithio gydag ystod o gwmnïau cyfreithiol cenedlaethol i ddarparu cyfleoedd lleoliadau. Yn eu plith mae Hugh James, Eversheds, Capital Law, Clarks Legal, Geldards, NewLaw, Howells a llawer mwy.\nCewch eich dysgu gan arbenigwyr blaenllaw a fydd yn defnyddio'r offer addysgu ‘SIMple software’ arloesol diweddaraf ac amgylcheddau dysgu rhithwir i rannu eu gwybodaeth a'u harbenigedd.\nRydyn ni'n mynd yr ail filltir i gefnogi cyflogadwyedd graddedigion; byddwch yn cael cyfle i gymryd rhan mewn mentrau fel ein hacademi arweinyddiaeth ein hunain, darlithoedd gwadd dan arweiniad y diwydiant a chynadleddau cyflogadwyedd.\nMae cydnabyddiaeth i ymchwil gyfreithiol y Brifysgol yn genedlaethol ac yn rhyngwladol ac mae ein harbenigedd yn dylanwadu'n uniongyrchol ar eich profiad dysgu gan sicrhau ei fod yn gyfredol ac yn berthnasol.\nMae darlithwyr y gyfraith yn ymgysylltu mewn amrywiaeth o weithgareddau ymchwil sy'n arwain at gyflwyno papurau mewn cynadleddau, cyhoeddi erthyglau mewn cyfnodolion a gwerslyfrau. Mae ein holl feysydd ymchwil yn bwydo'n uniongyrchol i'ch astudiaethau, felly byddwch chi'n elwa o gwricwlwm blaengar sy'n cael ei ddysgu gan staff sydd ar flaen eu maes pwnc.\nAsesir modiwlau a addysgir trwy aseiniadau yn ystod y cwrs o oddeutu 4,000 o eiriau ar gyfer pob modiwl 20 credyd. Yn ystod cam traethawd hir yr LLM, byddwch yn cwblhau traethawd 20,000 gair ar agwedd benodol ar gyfraith fasnachol ryngwladol, gan weithio dan arweiniad goruchwyliwr academaidd.\nGradd Anrhydedd 2:2 o leiaf mewn unrhyw ddisgyblaeth, neu gymhwyster proffesiynol perthnasol fel Sefydliad y Gweithredwyr Cyfreithiol, ac eraill sy'n cynnwys rhyw elfen o'r gyfraith.\nAr gyfer ymgeiswyr nad oes ganddynt gymwysterau ffurfiol, gellir ystyried profiad proffesiynol perthnasol trwy'r fecanwaith Achredu Dysgu Blaenorol (APL) / Achredu Dysgu Profiadol Blaenorol (APEL) (bydd rheoliadau'r Brifysgol yn berthnasol).\nBydd cymwysterau rhyngwladol cyfwerth hefyd yn cael eu hystyried. Rhaid bod gan fyfyrwyr rhyngwladol Saesneg i IELTS 6.0 yn gyffredinol gydag isafswm o 5.5 ym mhob cydran.\nArall: Costau teithio os ydych chi'n gweithio yn y Clinig\nMae'r Clinig Cyfreithiol wedi'i leoli yng Nghaerdydd. Trwy'r Flwyddyn\nGwnewch gais yn uniongyrchol i'r Brifysgol os ydych chi'n gwneud cais am gwrs rhan-amser, proffesiynol neu ôl-raddedig, rhaglen Erasmus/Cyfnewid, y Cwrs Ymarfer Cyfreithiol (rhan-amser), i ychwanegu at eich Gradd Sylfaen neu HND, neu i drosglwyddo i PDC o sefydliad arall.\nOs ydych chi am fynd i mewn i faes cyffrous masnach ryngwladol, bydd y cwrs hwn yn rhoi'r wybodaeth a'r sgiliau i chi ddilyn gyrfa mewn cwmnïau cyfreithiol rhyngwladol, bancio rhyngwladol a sectorau eraill o'r economi.\nFel myfyriwr o PDC bydd gennych fynediad at gyngor gan y Gwasanaeth Gyrfaoedd a Chyflogadwyedd trwy gydol eich astudiaethau ac ar ôl i chi raddio.


Dadlau ar y llwyfan rhyngwladol - Prifysgol Aberystwyth\nDadlau ar y llwyfan rhyngwladol\nChwith i’r Dde: Y dadleuwyr Roberto Sarrionandia ac Ollie Newman\nCafodd aelodau o Gymdeithas Ddadlau Prifysgol Aberystwyth gryn lwyddiant ym Mhencampwriaethau Dadlau Prifysgolion y Byd a gynhaliwyd yn ddiweddar yn Universität Technische Berlin.\nYno bu Roberto Sarrionandia (3edd flwyddyn Cyfrifiadureg) ac Ollie Newlan (2il flwyddyn Gwleidyddiaeth Ryngwladol) yn dadlau yn erbyn timau o rai o sefydliadau mwyaf adnabyddus y byd academaidd gan drechu'r LSE a Harvard a’u tebyg wrth iddynt gyrraedd yr 16eg olaf.\nY trydydd aelod o Gymdeithas Ddadlau Aberystwyth i fynychu’r gystadleuaeth oedd Samuel Vincent (Hanes 3edd flwyddyn), a fu’n un o feirniad y gystadleuaeth.\nWedi naw diwrnod o drafod a dadlau dwys, roedd y ddeuawd o Aberystwyth yn yr 11eg safle, ac wedi llwyddo i fynd ymhellach yn y gystadleuaeth nac enwau mawr megis Yale, Princeton, Caergrawnt B, Durham, Coleg Prifysgol Cork, Stanford, Bryste, a Phrifysgol McGill.\nAc, o'r 387 o dimau a ddechreuodd y gystadleuaeth ar y 27ain o Ragfyr, Prifysgol Monash o Awstralia oedd yn fuddugol.\nWedi iddo ddychwelyd i Aberystwyth, dywedodd Roberto, a fynychodd Ysgol Greenhill yn Ninbych y Pysgod: "Roedd hwn yn brofiad anhygoel. Mae gan lawer o'r timau flynyddoedd o brofiad ac yn cymryd pethau o ddifrif. Wnes i ddim dechrau dadlau tan i mi gyrraedd Aberystwyth a chael fy ngwahodd i ymuno â’r Gymdeithas Ddadlau yn ystod Ffair y Glas. Wedi dechrau ansicr rwy’n ymarfer ac yn cystadlu’n gyson a mwynhau’r cyffro yn fawr iawn. "\nDaw Ollie o Dde Orllewin Llundain lle mynychodd Ysgol Heathland. Cafodd ei gyflwyno i ddadlau fel rhan o gynllun Debate Mate, lle mae dadleuwyr profiadol yn dysgu eu sgiliau i blant mewn ysgolion dinesig.\n"Ar y dechrau roeddwn yn nerfus iawn" dywedodd Ollie, "ac yna fe sylweddolom ein bod yn gwneud yn eithaf da. Roeddem yn gwybod nad oeddem yn debygol o ennill, ond dechreuodd tipyn o bobl ein dilyn gan nad oeddem yn un o’r ffefrynnau. Roedd yn awyrgylch yn gystadleuol tu hwnt ac roedd gan y timau Americanaidd hyfforddwyr proffesiynol ac wedi paratoi yn fanwl iawn. Roedd gan Monash hefyd eu hyfforddwr dadlau eu hunain ac maent hefyd yn cyhoeddi cyfnodolyn ar y pwnc sy’n cael ei adolygu gan gymheiriaid. "\nMae pedwar tîm yn cymryd rhan ym mhob dadl, dau o blaid a dau yn erbyn y cynnig, gyda dau dîm symud ymlaen i'r rownd nesaf. Bu Roberto ac Ollie yn trafod yr Aifft ac a ddylai cymorth datblygu fod yn amodol ar welliannau democrataidd, ac a ddylid gwahardd marchnata a hysbysebion.\nWedi 15 munud i baratoi, mae pob siaradwr yn cael cais i siarad am 7 munud, â’r perfformiadau’n cael ei sgorio gan banel o feirniaid.\nYn yr ‘octofinal’ (16 olaf) gwynebodd Aberystwyth dimoedd yr LSE, Harvard ac Auckland, cyn mynd ymlaen i ddadlau yn erbyn Coleg Prifysgol Dulyn, Rhydychen, ac Auckland yn y rownd gogynderfynol.\nYn dilyn eu llwyddiant ym Merlin, mae Roberto ac Ollie yn awr yn edrych ymlaen at gynrychioli Cymru yn Rownd Derfynnol Mace Rhyngwladol John Smith sydd yn cael ei chynnal yng Nghaeredin ganol mis Ebrill.\nAc ar ôl hynny, maent yn edrych ymlaen at groesawu timau o bob cwr o'r Deyrnas Gyfunol i Aberystwyth ar benwythnos olaf mis Ebrill ar gyfer Cystadleuaeth Agored Bailey Gifford Aberystwyth. Yr Hen Goleg fydd y lleoliad ar gyfer y dadleuon yn ystod y dydd, a chynhelir y rownd derfynol gyda’r hwyr mewn bwyty ar ben Craig Glais.\nCeir mwy o wybodaeth am y Gymdeithas Ddadlau a Chystadleuaeth Agored Aberystwyth ar wefan y gymdeithas http://aberdebating.org/.\nCymdeithas Ddadlau Aberystwyth


Cap tyllog gwyn - Wicipedia\nCap tyllog gwyn\nRhywogaeth: Leccinum holopus\nMath a rhywogaeth o ffwng yn nheulu'r Boletaceae yw'r Cap tyllog gwyn (Lladin: Leccinum holopus; Saesneg: Ghost Bolete). 'Y Capiau Tyllog' yw'r enw ar lafar ar y grwp mae'r ffwng yma'n perthyn iddo, ond nid yw'n derm gwyddonol. Gair arall am gap tyllog yw 'boled', a ddefnyddir hefyd i ddisgrifio rhai mathau o ffwng. Mae'r rhan oddi tano'n debycach i sbwng nag i degyll. Mae'r teulu Boletaceae yn gorwedd o fewn urdd y Boletales.\nMae gan Cap tyllog gwyn ambell aelod arall yn y teulu hwn, gan gynnwys y canlynol:\nSafonwyd yr enw Cap tyllog gwyn gan un o brosiectau . Mae cronfeydd data Llên Natur (un o brosiectau Cymdeithas Edward Llwyd) ar drwydded agored CC 4.0. Chwiliwch am ragor o wybodaeth ar y rhywogaeth hon ar wefan Llên Natur e.e. yr adran Bywiadur, a chyfrannwch er mwyn datblygu'r erthygl hon ymhellach.\nWedi dod o "https://cy.wikipedia.org/w/index.php?title=Cap_tyllog_gwyn&oldid=10978898"\nNewidiwyd y dudalen hon ddiwethaf ar 25 Awst 2021, am 22:03.


Llongyfarchiadau i'r Athro Push Mangat, Cyfarwyddwr Meddygol AaGIC - AaGIC\n› Llongyfarchiadau i'r Athro Push Mangat, Cyfarwyddwr Meddygol AaGIC\nMae Cymdeithas Ffisigwyr o Dras Indiaidd Prydain (BAPIO) wedi cydnabod yr Athro Pushpinder Mangat yn ystod eu Cynhadledd Flynyddol a gynhaliwyd ym mis Ionawr eleni.\nCyflwynwyd gwobr BAPIO i Push am wasanaethau i Addysg a Hyfforddiant Meddygol gan Gadeirydd AaGIC, Dr Chris Jones CBE. Wrth siarad yn y seremoni wobrwyo, canmolodd Dr Jones waith yr Athro Mangat i hyrwyddo achos yr hyfforddeion tramor, yn benodol am dynnu sylw at eu hanghenion addysgol a hyfforddiant.\nErs ei greu, mae ein gwasanaeth iechyd gwladol wedi dibynnu ar raddedigion meddygol rhyngwladol am ei lwyddiant a'i sefydlogrwydd. Amcangyfrifir bod dros 50,000 o feddygon o dras Indiaidd yn gwasanaethu yn ein GIG ledled y DU. Yn ystod y 1960au a'r 70au – roedd bron i 70% o feddygon teulu yng Nghymoedd Cymru o dras Indiaidd – a heddiw mae bron i draean o'r holl ymgynghorwyr ysbytai yng Nghymru o dras Indiaidd.\nMae BAPIO yn sefydliad dielw sy'n agored i bob gweithiwr gofal iechyd proffesiynol, gan hyrwyddo amrywiaeth, cydraddoldeb a chynhwysiant. Ers ei ddechrau ym 1996 gyda'r nod cychwynnol o gefnogi graddedigion meddygol rhyngwladol, mae BAPIO wedi tyfu mewn statws a dylanwad i fod yn un o'r sefydliadau mwyaf o'i fath yn y wlad. Cynrychiolir BAPIO drwy nifer o adrannau sy'n cwmpasu pob rhanbarth o'r DU.\n"Mae BAPIO yn ddiolchgar iawn i Push am dynnu sylw at gyrhaeddiad gwahaniaethol meddygon BAME, mater a godwyd gan BAPIO drwy achos llys yn 2014". Bu Push yn fodel rôl i feddygon BAME ac mae wedi dangos nad yw gwaith caled a gallu yn cydnabod unrhyw rwystrau.\n“Rydym i gyd yn falch iawn bod Push wedi cael ei gydnabod fel hyn. Mae helpu i fynd i'r afael ag anghydraddoldebau yn y gweithlu meddygol yn y DU ac yn enwedig yng Nghymru, yn flaenoriaeth bwysig i'n sefydliad ac yn un rwy'n gwybod bod Push yn angerddol iawn amdano”.\nAlex Howells, Prif Weithredydd AaGIC\n“Mae bob amser yn wylaidd cael fy cydnabod fel hyn ac rwy'n ddiolchgar iawn i BAPIO am hyn. Mae creu a chefnogi llif o feddygon o safon ar gyfer y GIG drwy ddarparu cyrsiau hyfforddi i hyrwyddo rhagoriaeth meddygon wedi bod yn bwysig iawn i mi erioed. Yr ydym wedi gwneud llawer i leihau'r anghydraddoldeb cynhenid mewn sawl agwedd ar addysg, hyfforddiant a dilyniant gyrfa yng Nghymru. Fodd bynnag, rhaid inni beidio â bod yn hunanfodlon, ac mae llawer mwy o waith i'w wneud o hyd”.


Mini iPad newydd, mini Apple yn dod yn Pro | Newyddion IPhone\nDdoe, cynhaliodd Apple y Cyweirnod ym mis Medi 2021. Prif gyweirnod sydd bob amser yn canolbwyntio ar lansiadau’r iPhone ac Apple Watch a dyna sut y cafodd ei gyflawni. Mae ystod newydd o iPhone 13, a Chyfres 7 Apple Watch disgwyliedig ychydig yn decaffeiniedig am beidio â dod â dyluniad newydd. Ond roedd Apple hefyd eisiau ein synnu gyda rhywbeth arall: y Mini iPad newydd. IPad newydd o ddimensiynau bach sy'n caffael dyluniad iPads olynol newydd yr ystod Pro. Daliwch i ddarllen ein bod yn dweud yr holl fanylion wrthych ...\nFel y gallwch weld yn y ddelwedd flaenorol, mae'r iPad Mini yn dychwelyd i'n newyddion ac yn ei wneud yn y ffordd orau bosibl. Ar sawl achlysur rydym wedi siarad am ba mor amlbwrpas yw'r iPad Mini, yr iPad perffaith i'w gario yn ein beunyddiol ac yn arbennig am ei gydnawsedd â'r Apple Pencil. Daeth Apple â'r hyn yr oeddem ei eisiau atom: Apple Mini gyda dyluniad iPad Pro, dyluniad a oedd, gyda llaw, â'r iPad Air diweddaraf, ac sydd bellach yn dod i'r fersiwn ostyngedig (ac amryddawn iPad).\nSgrin ymyl-i-ymyl gydag ymylon tenau a chorneli crwn, 8,3 modfedd. Y cyfan wedi'i warchod gan dai alwminiwm wedi'i ailgylchu 100% sydd ar gael yn Space Grey, Pinc, Porffor, neu Star White. Mae'r sgrin (500 nits) gyda llaw yn parhau gyda thechnoleg True Tone ac a gamut lliw eang sy'n lleihau adlewyrchiadau ac yn caniatáu inni gael lliwiau byw a thestunau miniog.\nAc os oedd yr iPad Mini blaenorol yn gydnaws ag Apple Pencil y genhedlaeth gyntaf, y tro hwn Mae Apple yn ei gwneud yn gydnaws â'r Apple Pencil ail genhedlaeth (wedi'i werthu ar wahân am € 135), Pensil sy'n atodi'n magnetig i ochr y iPad Mini a hyd yn oed yn gwefru'n ddi-wifr.\nYn dilyn diddordeb Apple mewn diogelwch, yn yr achos hwn maent yn dilyn ôl troed yr iPad Air diweddaraf a ymgorffori Touch ID ar fotwm uchaf y iPad Mini. ID Cyffwrdd y mae llawer eisiau ei weld ar yr iPhone ond mae'n ymddangos nad yw byth yn dod i ben. A chi, a yw'n well gennych Touch ID na Face ID?\nIawn, rydyn ni'n wynebu iPad Mini gyda'r cyfyngiadau y mae hyn yn eu golygu, y gwir yw bod Apple wedi bod eisiau rhoi ei gardiau ar y bwrdd ac wedi mynd â'r iPad Mini i lefel uwch. Yn amlwg nid yw'n ymgorffori prosesydd M1 y iPad Pro, ond yn y iPad Mini newydd hwn mae gennym y prosesydd A15 Bionic newydd, a fydd gyda llaw yn mowntio yn yr iPhone 13 a 13 Pro. Un CPU chwe chraidd sy'n addo bod 40% yn gyflymach ac y bydd ganddo ef hyd yn oed Peiriant Niwral Apple a fydd yn gwella cyflymder rhai llifoedd gwaith. Gyda llaw, yn ôl Apple, mae gan y iPad Mini a GPU pum craidd, yn berffaith ar gyfer rhedeg y gemau gorau, neu fynd â hi i'r eithaf mewn cymwysiadau dylunio.\nEl Mae USB-C yn gwneud ei ymddangosiad serol ar y iPad Mini hwn fel yr unig borthladd, bydd yn caniatáu inni ei wefru neu hyd yn oed ddefnyddio unrhyw affeithiwr sy'n gydnaws â USB-C (hyd yn oed gyriannau caled allanol). Ac o ran cysylltiadau, roedd Apple eisiau dod â'r iPad Mini i lefel yr iPhone 13 newydd: Cysylltiad 5G a Wi-Fi y 6ed genhedlaeth, y cysylltiadau cyflymaf ar y farchnad.\nNi fyddaf yn canolbwyntio llawer ar nodweddion y camera, Dwi erioed wedi bod yn eiriolwr dros gamerâu iPadsEr y byddech chi'n synnu faint o bobl sy'n defnyddio eu iPads fel prif gamerâu. Mae'n rhyfeddol y newid yn y camera blaen sy'n cyrraedd 12 megapixel ag ongl ultra llydan, ac fel y gwelsom mewn iPads eraill bydd gennym y fframio canolog a fydd yn caniatáu inni wella ein galwadau fideo. Mae'r camera cefn hefyd yn gwella gydag ongl lydan a fydd rhywfaint yn gwella ein lluniau a hyd yn oed sganio dogfennau.\nMini iPad y gallwn ei gadw eisoes ar wefan Apple ac y gallwn derbyn dydd Gwener nesaf, Medi 24. Y cyfan am bris o € 549 yn ei opsiwn rhataf (64 GB yn fersiwn Wifi), hyd at € 889 yn ei bris uchaf (256 GB yn fersiwn Wifi + 5G). Dewis gwych i'w ystyried os oes gennych ddiddordeb mewn dyfais amryddawn iawn.\nLlwybr llawn i'r erthygl: Newyddion IPhone » iPad » Mini iPad newydd, mini Apple yn mynd Pro


Luc 12 (BNET) - Bible Society\nLuc 12 BNET\n1Yn y cyfamser, roedd tyrfa yn ymgasglu – miloedd o bobl yn ymwthio a sathru ar draed ei gilydd. Dyma Iesu'n siarad â'i ddisgyblion yn gyntaf, ac meddai wrthyn nhw: “Cadwch draw oddi wrth furum y Phariseaid, sef y ffaith eu bod nhw mor ddauwynebog. 2Bydd popeth sydd wedi'i guddio yn dod i'r golwg, a phob cyfrinach yn cael ei datgelu. 3Bydd popeth ddwedoch chi o'r golwg yn cael ei glywed yng ngolau dydd, a beth gafodd ei sibrwd tu ôl i ddrysau caeëdig yn cael ei gyhoeddi'n uchel o bennau'r tai.\n4“Ffrindiau, peidiwch bod ofn pobl. Maen nhw'n gallu lladd eich corff chi, ond ddim mwy na hynny. 5Gwrandwch, Duw ydy'r un i'w ofni – mae'r hawl ganddo fe i'ch taflu chi i uffern ar ôl lladd y corff! Ie, ofnwch Dduw! 6Beth ydy gwerth aderyn y to? Dych chi'n gallu prynu pump ohonyn nhw am newid mân! Ond mae Duw'n gofalu am bob un aderyn bach. 7Dych chi'n llawer mwy gwerthfawr na haid fawr o adar y to! Mae Duw hyd yn oed wedi cyfri gwallt eich pen chi! Felly peidiwch bod ofn dim byd.\n8“Dych chi'n gallu bod yn siŵr o hyn: pwy bynnag sy'n dweud yn agored o flaen pobl eraill ei fod yn credu ynof fi, bydda i, Mab y Dyn, yn dweud yn agored o flaen angylion Duw fod y person hwnnw'n perthyn i mi. 9Ond pwy bynnag sy'n gwadu ei fod yn credu ynof fi, bydda i'n gwadu o flaen angylion Duw fod y person hwnnw'n perthyn i mi. 10A bydd pawb sydd wedi dweud rhywbeth yn fy erbyn i, Mab y Dyn, yn cael maddeuant, ond does dim maddeuant i'r sawl sy'n cablu'r Ysbryd Glân.\n11“Pan fyddwch ar brawf yn y synagogau, neu o flaen y llywodraethwyr a'r awdurdodau, peidiwch poeni am eich amddiffyniad, beth i'w ddweud. 12Bydd yr Ysbryd Glân yn dangos i chi beth i'w ddweud yn y fan a'r lle.”\n13Yna dyma rywun o ganol y dyrfa yn galw arno, “Athro, mae fy mrawd yn gwrthod rhannu'r eiddo mae dad wedi'i adael i ni. Dwed wrtho am ei rannu.”\n14Atebodd Iesu, “Ffrind, pwy wnaeth fi yn farnwr neu'n ganolwr i sortio rhyw broblem felly rhyngoch chi'ch dau?” 15Yna dwedodd, “Gwyliwch eich hunain! Mae'r awydd i gael mwy a mwy o bethau yn beryglus. Dim faint o bethau sydd gynnoch chi sy'n rhoi bywyd go iawn i chi.”\n16A dwedodd stori wrthyn nhw: “Roedd rhyw ddyn cyfoethog yn berchen tir, a chafodd gnwd arbennig o dda un cynhaeaf. 17‘Does gen i ddim digon o le i storio'r cwbl,’ meddai. ‘Beth wna i?’\n18“‘Dw i'n gwybod! Tynnu'r hen ysguboriau i lawr, ac adeiladau rhai mwy yn eu lle! Bydd gen i ddigon o le i storio popeth wedyn. 19Yna bydda i'n gallu eistedd yn ôl a dweud wrtho i'n hun, “Mae gen i ddigon i bara am flynyddoedd lawer. Dw i'n mynd i ymlacio a mwynhau fy hun yn bwyta ac yn yfed.”’\n20“Ond dyma Duw yn dweud wrtho, ‘Y ffŵl dwl! Heno ydy'r noson rwyt ti'n mynd i farw. Pwy fydd yn cael y cwbl rwyt ti wedi'i gasglu i ti dy hun?’\n21“Ie, fel yna bydd hi ar bobl sy'n casglu cyfoeth iddyn nhw'u hunain ond sy'n dlawd mewn gwirionedd, am eu bod heb Dduw.”\n22Yna dyma Iesu'n dweud wrth ei ddisgyblion: “Felly, dyma dw i'n ddweud – peidiwch poeni beth i'w fwyta a beth i'w wisgo. 23Mae mwy i fywyd na bwyd a dillad. 24Meddyliwch am gigfrain: Dŷn nhw ddim yn hau nac yn medi, a does ganddyn nhw ddim ystordy nac ysgubor – ac eto mae Duw'n eu bwydo nhw. Dych chi'n llawer mwy gwerthfawr yn ei olwg nag adar! 25Allwch chi ddim hyd yn oed gwneud eich bywyd eiliad yn hirach12:25 eich bywyd eiliad yn hirach: Neu “eich hun yn dalach”. drwy boeni! 26Os allwch chi ddim gwneud peth bach fel yna, beth ydy'r pwynt o boeni am bopeth arall?\n27“Meddyliwch sut mae blodau'n tyfu. Dydyn nhw ddim yn gweithio nac yn nyddu. Ac eto, doedd hyd yn oed y Brenin Solomon yn ei ddillad crand ddim yn edrych mor hardd ag un ohonyn nhw.12:27 1 Brenhinoedd 10:4-7; 2 Cronicl 9:3-6 28Os ydy Duw yn gofalu fel yna am flodau gwyllt (sy'n tyfu heddiw, ond yn cael eu llosgi fel tanwydd fory), mae'n siŵr o ofalu amdanoch chi! Ble mae'ch ffydd chi? 29Felly peidiwch treulio'ch bywyd yn poeni am fwyd a diod! 30Pobl sydd ddim yn credu sy'n poeni am bethau felly. Mae'ch Tad yn gwybod beth sydd ei angen arnoch chi. 31Gwnewch yn siŵr mai'r flaenoriaeth i chi ydy ymostwng i deyrnasiad Duw, ac wedyn cewch y pethau eraill yma i gyd.\n32“Fy mhraidd bach i, peidiwch bod ofn. Mae Duw yn benderfynol o rannu ei deyrnas â chi. 33Gwerthwch eich eiddo a rhoi'r arian i'r tlodion. Gofalwch fod gynnoch chi bwrs sy'n mynd i bara am byth, trysor sydd ddim yn colli ei werth. Dydy lleidr ddim yn gallu dwyn y trysor nefol, na gwyfyn yn gallu ei ddifetha. 34Ble bynnag mae dy drysor di y bydd dy galon di.\n35“Byddwch yn barod bob amser; a chadwch eich lampau yn olau, 36fel petaech yn disgwyl i'r meistr gyrraedd adre o wledd briodas. Pan fydd yn cyrraedd ac yn curo'r drws, byddwch yn gallu agor y drws yn syth. 37Bydd y gweision hynny sy'n effro ac yn disgwyl am y meistr yn cael eu gwobrwyo – wir i chi, bydd y meistr yn mynd ati i weini arnyn nhw, a byddan nhw'n eistedd wrth y bwrdd i fwyta! 38Falle y bydd hi'n oriau mân y bore pan fydd yn cyrraedd, ond bydd y gweision sy'n effro yn cael eu gwobrwyo.\n39“Meddyliwch! Petai perchennog y tŷ yn gwybod ymlaen llaw pryd roedd y lleidr yn dod, byddai wedi'i rwystro rhag torri i mewn i'w dŷ! 40Rhaid i chi fod yn barod drwy'r adeg, achos bydda i, Mab y Dyn, yn cyrraedd pan fyddwch chi ddim yn disgwyl!”\n41Gofynnodd Pedr, “Ydy'r stori yma i ni yn unig neu i bawb?”\n42Atebodd yr Arglwydd, “Pwy ydy'r rheolwr doeth mae'r meistr yn gallu dibynnu arno? Mae wedi'i benodi i fod yn gyfrifol am weddill y staff, i'w bwydo'n rheolaidd. 43Ac os bydd yn gwneud ei waith yn iawn pan ddaw'r meistr yn ôl, bydd yn cael ei wobrwyo. 44Wir i chi, bydd yn cael y cyfrifoldeb o ofalu am eiddo'r meistr i gyd! 45Ond beth petai'r gwas yn meddwl iddo'i hun, ‘Mae'r meistr yn hir iawn yn cyrraedd,’ ac yn mynd ati i gam-drin y gweision a'r morynion eraill, ac i bartïo ac yfed a meddwi? 46Byddai'r meistr yn dod yn ôl yn gwbl ddirybudd, a'i gosbi'n llym a'i daflu allan gyda'r rhai sydd ddim yn credu.\n47“Bydd y gwas sy'n gwybod yn iawn beth mae'r meistr eisiau, ond ddim yn mynd ati i wneud hynny, yn cael ei gosbi'n llym. 48Ond os dydy'r gwas ddim yn gwybod ei fod wedi gwneud rhywbeth o'i le, bydd y gosb yn ysgafn. Mae disgwyl llawer gan y sawl oedd wedi derbyn llawer; ac mae gofyn llawer mwy yn ôl gan y sawl oedd yn gyfrifol am lawer.\n49“Dw i wedi dod i gynnau tân ar y ddaear, a byddwn i'n hoffi petai'r gwaith eisoes wedi'i wneud! 50Ond mae gen i brofiad dychrynllyd i fynd drwyddo, a dw i'n teimlo pwysau dychrynllyd nes bydd y cwbl drosodd! 51Ydych chi'n meddwl mod i wedi dod i roi heddwch i'r byd? Na, wir i chi! Dim heddwch ond rhwygiadau. 52Bydd teuluoedd yn cael eu rhwygo, tri yn erbyn a dau o blaid, neu fel arall. 53Bydd tad yn erbyn ei fab a mab yn erbyn ei dad; mam yn erbyn ei merch a merch yn erbyn ei mam; mam-yng-nghyfraith yn erbyn merch-yng-nghyfraith a merch-yng-nghyfraith yn erbyn mam-yng-nghyfraith!”\n54Yna dyma Iesu'n troi at y dyrfa a dweud: “Os gwelwch chi gwmwl yn codi yn y gorllewin, ‘Mae'n mynd i lawio,’ meddech chi ar unwaith, ac mae hi yn glawio. 55Neu pan fydd gwynt y de yn chwythu, dych chi'n dweud, ‘Mae'n mynd i fod yn boeth,’ a dych chi'n iawn. 56Am ragrithwyr! Dych chi'n gwybod sut i ddehongli arwyddion y tywydd. Pam allwch chi ddim dehongli beth sy'n digwydd nawr?\n57“Pam allwch chi ddim penderfynu beth sy'n iawn? 58Os ydy rhywun yn mynd â ti i'r llys, gwna dy orau i gymodi cyn cyrraedd yno. Ydy'n well gen ti gael dy lusgo o flaen y barnwr, a'r barnwr yn gorchymyn i swyddog dy daflu di yn y carchar? 59Wir i ti, chei di ddim dy ryddhau nes byddi wedi talu pob ceiniog.”


Sut i ddod o hyd i'r Puro Aer Ffotocatalytig o ansawdd uchel gan y gwneuthurwr, cyflenwr, cyfanwerthwr, dosbarthwr a ffatri Puro Aer Ffotocatalytig?\nRydym yn allforiwr byd-eang blaenllaw a thechnegol, cyflenwr a gwneuthurwr Puro Aer Ffotocatalytig. Hefyd, rydym bob amser yn barod i ymgymryd â phrosiectau synthesis arferiad. Dros y blynyddoedd, rydym wedi adeiladu enw da am ddarparu y cynnyrch o'r ansawdd gorau gyda'r pris mwyaf cystadleuol ac ar-amser. Rydym yn darparu gwasanaeth i gwsmeriaid o gwmpas y byd, UDA, Canada, Ewrop, India, Japan ac ati Trwy gyflwyno gyflymaf o gynhyrchion o ansawdd uchel am brisiau teg, rydym wedi dod yn "dewis cyflenwr" o lawer o gwsmeriaid.\nNanotech SPP Glanhawr Aer Hidlo(Ffotocatalydd)\nEr mwyn cryfhau swyddogaeth ffotocatalyst,rydym wedi gwneud llawer o brofi ac ymchwil ar y dechnoleg hon.Fe wnaethom gymhwyso technoleg ffotocatalyst i'r peiriant glanhau,addasu cyfran a dwyster y golau i greu peiriant glanhau swyddogaeth pwerus sy'n addas i'w ddefnyddio gartref.\nDim nwyddau traul,a gall gael gwared ar fformaldehyd,llwydni,llwch a sylweddau anweddol ac arogleuon eraill,a gwella ansawdd aer.P'un a yw wedi'i ddylunio i'w ddefnyddio gartref neu gar,mawr neu fach.\n999999999 http://schema.org/InStock USD 2020-12-31 https://www.smallairpurifier.co/cy/photocatalytic-air-purification.html\nI ddod o hyd i a siopa'r gorau Puro Aer Ffotocatalytig, mae angen i chi wybod am ansawdd uchaf Puro Aer Ffotocatalytig gwneuthurwr, cyflenwr, cyfanwerthwr, a dosbarthwr, OEM ac ODM o ffatri yn Taiwan


Crynwriaeth yng Nghymru - Wicipedia\nYmwreiddiodd Crynwriaeth yng Nghymru ar ddechrau'r 1660au o dan genhadaeth Siôn ap Siôn. Er iddynt ostwng mewn niferoedd a dylanwad ar ôl yr 17g, mae Crynwyr Cymru wedi chwarae rhan fwy pwysig yn hanes Cymru nag y mae eu nifer yn awgrymu ac mae eu mudiad, Cymdeithas Grefyddol Cyfeillion (Religious Society of Friends) yn dal yn weithgar heddiw.\nY Sais George Fox (1624-1691) a sefydlodd Crynwriaeth a Cymdeithas Grefyddol Cyfeillion yn Lloegr. Un o'i ddisgyblion cynnar oedd y Bedyddiwr Rice Jones, Cymro yn byw yn Nottingham. Roedd y llenor Morgan Llwyd o Wynedd a'i gyd-Biwritan Vavasor Powell yn agored i neges y Cynwyr hefyd, a diau fod eu gwaith cenhadol ym Meirionnydd (Llwyd) a Maldwyn (Powell) yn gyfrifol am y ffaith mai yn yr ardaloedd hynny yn bennaf y dygodd Crynwriaeth ffrwyth yn ail hanner yr 17g.\nMae Crynwyr nodedig o'r cyfnod hwnnw yng Nghymru yn cynnwys Richard Davies o'r Cloddiau Cochion, Rowland Ellis ac Ellis Puw. Ymfudodd nifer o Grynwyr y wlad i dalaith newydd Pennsylvania ar ddiwedd y ganrif. Ar un adeg bu ganddynt y bwraid o sefydlu gwladfa Gymraeg yno a'i galw yn Gymru Newydd, ond er bod y Cymro Thomas Lloyd yn ddirprwy lywodraethwr dan William Penn ac yn gefnogol i'r syniad, ni wireddwyd y cynllun.\nGwanhaodd achos y Crynwyr yng Nghymru yn y 18g, er i gymdeithasau o Grynwyr dal i gyfarfod mewn rhai ardaloedd, yn bennaf yn y de-ddwyrain (e.e. Caerdydd, Castell-nedd ac Abertawe).\nCafwyd adfywiad yn y ganrif olynol. Roedd Crynwyr amlwg y cyfnod yn cynnwys Joseph Tregelles Price, brodor o Gernyw a symudodd i Gymru lle daeth yn berchennog Gwaith Haearn Abaty Nedd. Ysgrifennodd ei nai Elijah Waring fywgraffiad o Iolo Morgannwg.\nYn yr 20g bu gan y Crynwyr ran amlwg yn y mudiadau heddwch yng Nghymru. Troes y bardd Waldo Williams yn Grynwr a gwrthwynebodd dalu rhan o'i drethi mewn protest yn arbyn arfogi. Crynwr arall a fu'n weithgar yn y mudiadau heddwch oedd George M. Ll. Davies, cyfaill Tom Nefyn.\nMae hanes Crynwyr Cymru yn gefndir rhai o nofelau'r nofelydd Marion Eames.\nRichard Jones, Crynwyr Bore Cymru (1931)\nJ. M. Rees, History of the Quakers in Wales (1925)\nDiffiniad da o grynwyr a hanes George Fox http://www.british-civil-wars.co.uk/glossary/quakers.htm Archifwyd 2008-05-13 yn y Peiriant Wayback.\nWedi dod o "https://cy.wikipedia.org/w/index.php?title=Crynwriaeth_yng_Nghymru&oldid=10846939"\nLast edited on 19 Chwefror 2021, at 10:53\nNewidiwyd y dudalen hon ddiwethaf ar 19 Chwefror 2021, am 10:53.


Galw am fuddsoddiad i ddatblygu’r Coleg Cymraeg – Golwg360\nGalw am fuddsoddiad i ddatblygu’r Coleg Cymraeg\n2 Mawrth 2016 am 10:28\nAndrew Green, Cadeirydd Bwrdd Cyfarwyddwyr, y Coleg Cymraeg Cenedlaethol\nYn ei Gynulliad blynyddol, fe fydd y Coleg Cymraeg Cenedlaethol yn galw heno ar Lywodraeth nesaf Cymru i sicrhau buddsoddiad digonol i gefnogi datblygiad pellach y Coleg.\nBydd Cadeirydd Bwrdd Cyfarwyddwyr y sefydliad cyllido addysg uwch Cymraeg, Andrew Green, hefyd yn galw ar Gyngor Cyllido Addysg Uwch Cymru i ymrwymo adnoddau digonol i’r Coleg yn ystod y misoedd nesaf.\nDaw’r alwad wrth i’r Coleg aros am gyhoeddi adolygiad yr Athro Ian Diamond ar drefniadau cyllido myfyrwyr ac addysg uwch yng Nghymru.\n‘Hanfodol’ i gynnal momentwm y Coleg\nDywedodd Andrew Green ei fod yn “hanfodol cynnal y buddsoddiad yn y Coleg Cymraeg Cenedlaethol” os yw’r sefydliad am gynnal ei “fomentwm presennol.”\n“Mae cymaint o waith da wedi ei gyflawni dros y pum mlynedd ddiwethaf ers sefydlu’r Coleg,” meddai.\nFe fydd yn galw am sicrwydd i ddyfodol y Coleg yn y Cynulliad blynyddol heno yn Nheml Heddwch Caerdydd.\nCroesawu tri chymrawd\nYn ystod y seremoni, bydd y Coleg Cymraeg hefyd yn cyflwyno tair Cymrodoriaeth er Anrhydedd, sy’n adnabod cyfraniadau tuag at addysg prifysgol cyfrwng Cymraeg ac at waith y Coleg yn gyffredinol.\nY tri fydd yn cael eu hanrhydeddu eleni fydd yr ymgyrchydd iaith a darlithydd, Ned Thomas, Geraint Talfan Davies, cyn-reolwr BBC Cymru a Rhian Huws Williams, prif weithredwr Cyngor Gofal Cymru.\nBydd y Cynulliad hefyd yn cydnabod myfyrwyr sydd wedi sicrhau doethuriaeth dan nawdd y Coleg, a chydnabod llwyddiant Meinir Olwen Williams, enillydd Gwobr Norah Isaac am y marc uchaf yn asesiad Tystysgrif Sgiliau Iaith y Coleg y llynedd.\nBydd Gwobr Goffa Eilir Hedd Morgan hefyd yn cael ei chyflwyno i wyddonydd sydd wedi gwneud cyfraniad at addysgu’r gwyddorau drwy gyfrwng y Gymraeg, yr Athro Siwan Davies o Brifysgol Abertawe fydd yn cael y wobr eleni.\nCeidwadwyr yn croesawu galwad am sefydlu coleg Cymraeg\nTorri cyllid cyrsiau ôl-radd rhan amser\nY Coleg Cymraeg yn ystyried arbedion yn wyneb toriadau\nBygythiadau posib i’r Coleg Cymraeg Cenedlaethol\nCeidwadwyr: ‘Rhaid ail-ystyried y cymhorthdal ffioedd dysgu’\nCadeirydd newydd i’r Coleg Cymraeg Cenedlaethol


Ychwanegu Cyfryngau Cymdeithasol | Blackboard Help\nBeth yw cyfuniad?\nBle bynnag gallwch ychwanegu a fformatio testun yn eich cwrs, gallwch ychwanegu cyfryngau cymdeithasol o wefannau eraill at eich cynnwys. Gelwir yr elfennau cyfryngau cymdeithasol hyn sy'n ymddangos mewn cwrs yn "gyfuniadau". Mae cyfuniad yn cyfuno elfennau o ddwy ffynhonnell neu fwy. Er enghraifft, pan rydych yn gwylio fideo YouTube™ fel rhan o gynnwys y cwrs, rydych yn gweld cyfuniad.\nGall gyfuniadau ymddangos mewn cwestiynau prawf, trafodaethau, aseiniadau neu fel darnau unigol o gynnwys. Gallwch hefyd ychwanegu clip o ffilm neu lun mewn dyddlyfr, blog neu wiki.\nMathau o gyfuniadau\nMae’r ffordd mae cyfuniadau yn cael eu hychwanegu at gynnwys wedi newid yn sylweddol ers cyflwyniad golygydd cynnwys TinyMCU. Gallwch bellach ddod o hyd i’r opsiynau gwahanol a oedd ar gael ar gyfer mathau gwahanol o ffeiliau a chyfryngau trwy'r nodwedd Ychwanegu Cynnwys.\nEich sefydliad a'ch hyfforddwyr sy'n pennu pa fathau o gyfuniadau sy’n ymddangos yn y golygydd. Yn gyffredinol, mae'r ddewislen Ychwanegu Cynnwys yn cynnwys y mathau hyn:\nFlickr®: Rhannu delweddau ffotograffig.\nSlideShare: Rhannu cyflwyniadau slediau, dogfennau neu bortffolios PDF Adobe.\nYouTube: Rhannu fideos ar-lein.\nDropbox: Rhannu ffeiliau o'ch cyfrif Dropbox.\nYchwanegu cyfuniadau yn y golygydd\nDdim yn gyfarwydd i chi? Neidiwch i’r adran gymorth "Ultra" am ychwanegu fideos yn y golygydd.\nLle bynnag rydych eisiau ychwanegu elfen cyfryngau cymdeithasol, cyrchwch y golygydd. Dewiswch yr eicon Ychwanegu Cynnwys a dewiswch y math rydych eisiau chwilio amdano, megis Fideo YouTube.\nAr y dudalen chwilio, teipiwch eich allweddeiriau a dewiswch Ewch. Byddwch yn derbyn rhestr o eitemau y gallwch eu trefnu. Gallwch hefyd weld sawl eitem a thudalen sydd y cafwyd hyd iddynt ar gyfer eich chwiliad.\nPan fydd Rhagolwg ar gael, gallwch weld yr eitemau yn eu ffenestri eu hunain. Gallwch hefyd gael rhagflas o fideos gyda'r URL a restrir yn y disgrifiadau.\nAr ôl i chi edrych trwy ganlyniadau'r chwilio, dewiswch eitem. Gallwch newid teitl yr eitem os nad ydych am ddefnyddio'n un a ddarperir.\nGosod opsiynau cyfuniadau\nGallwch ddewis sut bydd cyfuniad yn ymddangos ar y sgrin:\nMân-lun: Mae darlun bach o'r cyfuniad yn ymddangos gyda swyddogaeth Gwylio.\nDolen Testun gyda Chwaraewr: Mae dolen i'r cyfuniad yn ymddangos. Nid yw'r opsiwn hwn yn ymddangos ar gyfer lluniau. Fodd bynnag, gallwch osod maint y llun.\nPlannu: Mae'r cyfuniad yn ymddangos yn uniongyrchol ar y sgrin.\nDewiswch Ie ar gyfer Dangos URL i greu dolen at y wefan. Ar gyfer fideos YouTube, Dewiswch Na os nad ydych am ddangos fideos a awgrymir ar ddiwedd y chwarae.\nDewiswch Ie ar gyfer Dangos gwybodaeth i ddangos hyd y cyfuniad, enw'r crëwr, a dyddiad a ychwanegwyd y cyfuniad.\nCyn cyflwyno, dewiswch Rhagolwg a gwelwch sut mae'r cyfuniad yn ymddangos yn eich cynnwys. Caewch ffenestr y rhagolwg i wneud newidiadau.\nGall y wefan wreiddiol newid URL cyfuniad neu ei ddileu, a fydd yn achosi gwall yn eich cwrs.\nNid yw fideo heb ei restru'n ymddangos wrth chwilio YouTube, a'r unig ddefnyddwyr sy'n gallu cael mynediad at y fideo yw'r sawl sy'n gwybod y ddolen. Fodd bynnag, nid yw preifatrwydd llwyr wedi'i warantu. Mae'r gosodiad heb ei restru'n caniatáu i awduron gyhoeddi a rhannu fideos yn hawdd heb fod angen dewis yn benodol pwy all wylio'r fideo. Os oes gan ddefnyddwyr fynediad i le y cyhoeddir y fideo, gallant ei wylio. Gallant hefyd ddewis logo YouTube ar y fideo ac mae hynny'n caniatáu iddynt weld y fideo heb ei restru ar youtube.com.\nGallwch newid y gosodiad preifatrwydd i Preifat. O'r llyfrgell fideo, golygwch y fideo i'w wneud yn breifat yng ngosodiadau golygu clip YouTube.com. Os ydych yn gwneud fideo'n breifat, y defnyddwyr yn unig rydych yn eu cynnwys yn benodol, ac sydd â chyfrif Google all ei wylio. Mae fideos preifat yn ymddangos yn y llyfrgell gyda chlo nesaf atynt. Yr awdur a gwylwyr penodedig yw'r unig rai a all wylio fideos preifat.\nULTRA: Mewnosod Fideo YouTube\nDefnyddiwch yr opsiwn Mewnosod Fideo YouTube i bori ac ychwanegu cynnwys fideo yn uniongyrchol yn y golygydd. Nid oes angen i chi adael eich cwrs i ganfod dolen gyswllt! Gallwch ddewis dangos fideo fel dolen gyswllt neu ei phlannu er mwyn iddi ymddangos fel rhan o'r cynnwys arall rydych wedi'i ychwanegu. Gall pobl eraill wylio'r fideo o fewn yr un ffenestr—ni fydd rhaid iddynt lywio i YouTube.\nYn y golygydd, dewiswch Mewnosod cynnwys > Mewnosod Fideos YouTube.\nChwiliwch am derm i ddod o hyd i fideo perthnasol.\nDefnyddiwch y dewisiadau hidlo i chwilota’r rhestr o ganlyniadau’r chwiliad. YouTube sy’n penderfynu trefn canlyniadau’r chwiliad.\nDewiswch fideo o'r rhestr:\nAr y panel Golygu Gosidiadau Cynnwys, gallwch ychwanegu testun amgen sy’n disgrifio'r fideo ar gyfer pobl sy’n defnyddio darllenyddion sgrîn neu'r rhain na allant lwytho'r fideo.\nGallwch ddewis dangos y fideo fel dolen gyswllt neu fel rhan o‘ch cynnwys arall. Os nad ydy porwr yn gallu chwarae fideo y tu fewn i gynnwys, bydd y fideo yn ymddangos fel dolen gyswllt.


Rhaid bod mor ddrud? Cymhariaeth o weddnewidiad wa | Výrobce dodavatel z Taiwan Velkoobchod distributor\nAr hyn o bryd, angen mwyaf brys pensaernïaeth Taiwan yw gweithredu'r wal allanol i amddiffyn diogelwch ac iechyd. Oherwydd bod Taiwan yn wlad ynys, mae tyffŵn daeargrynfeydd mawr a bach yn aml iawn, ac mae'r hinsawdd yn boeth a llaith, mae daeargrynfeydd, lleithder a halen y môr yn uwch na'r safon. Dyma'r ffactorau risg ar gyfer dinistrio hen adeiladau. Felly, gyda'r blynyddoedd a thrychinebau naturiol, mae llawer o waliau allanol wedi adeiladu Teils, diffygion brith, a glaw teils yn aml. Os yw'r ymddangosiad yn fudr ac yn hyll, prin y gellir ei oddef. Yr hyn sy'n gwneud i bobl boeni bob dydd yw bod haen yr adeilad yn cael ei plicio i ffwrdd oherwydd ansawdd adeiladu gwael neu gyfrifiad sment, ac mae'r strwythur difrifol neu hyd yn oed wedi dirywio. Mae hon yn groesfan i gerddwyr ac yn wirioneddol. I'r preswylwyr, mae risg uchel o fod yn ddiogel!\nFodd bynnag, mae cannoedd o ffyrdd i dynnu'r croen ar y wal allanol. Mae'r dull, y pris a'r amser yn wahanol. Yn ogystal, dylai trigolion yr adeilad cyfan gytuno ar wal allanol y croen, ac yn aml mae'n amhosibl ei chyflawni'n ddidrafferth o dan amrywiol ystyriaethau.


Blog yr Hogyn o Rachub: marzo 2008\nWedi bod allan nos Wener am y tro olaf am dair wythnos bu bron i mi grio i mi fethu Dafydd Iwan yn Shorepebbles nos Sadwrn, a Sylvia yn rhoi ei CD Dafydd Iwan ar yn ffwl blast. Ffodus ydi na fentrais allan hefyd oherwydd mi wn y byddwn wedi gofyn am gân a dechrau canu efo’r CD ac edrych yn rêl nob. Wrth gwrs, a minnau wedi hen arfer o wneud nob llwyr o’m hun yn fy meddwod mae’r cywilydd bore wedyn yn deimlad sydd wedi’i ddileu’n llwyr o’m system erbyn hyn. Pa diben edifar? Waeth bynnag, er nad ydi DI fy hoff unigolyn yn wleidyddol, ym maes canu ‘does gwell.\nWedi bod yng nghynhadledd y Blaid ydoedd, yn ôl y sôn. Mi gedwais olwg barcud ar hon am ran helaeth o ddydd Sadwrn, rhaid i mi gyfaddef. Rhaid i mi hefyd gyfaddef mai ples, ar y cyfan, roeddwn o’r hyn a glywais. Mentraf ddweud bod yr holl sôn ac ymrwymiad at annibynniaeth wedi codi fy ysbryd gwleidyddol i raddau helaeth. Dydi hynny ddim cweit yn golygu bod Plaid am gael fy mhleidlais yn ystod yr etholiadau lleol (yng Nghaerdydd y byddaf yn pleidleisio’r tro hwn, dw i wedi penderfynu – wedi’r cyfan, er bod fy nghalon yng Ngwynedd, yng Nghaerdydd dwi’n talu fy nhreth gyngor ac yn gosod fy miniau allan ar ddydd Iau), ond mae unrhyw hwb i’r achos annibynniaeth yn anochel codi fy hwyliau. A pham lai?\nUn peth diddorol oedd gweld rhyw symudiad pendant tuag at genedlaetholdeb yn seiliedig ar ddinasyddiaeth yn hytrach na chenedlaetholdeb ddiwylliannol. Mae fy nheimladau am hyn yn gymysg. Ar y naill law dw i’n cydnabod yn llwyr bod hwn yn gam hanfodol sy’n rhaid i Blaid Cymru, a chenedlaetholdeb yn gyffredinol, ei gymryd. Ar y llaw arall, er cymaint fy mod yn ceisio cymryd y cam hwnnw fy hun, cenedlaetholwr diwylliannol ydw i yn y bôn: cenedlaetholwr emosiynol sy’n cael ei swyngyfareddu gan yr egwyddor yn hytrach na’r agwedd ymarferol ar annibynniaeth.\nFelly cawn weld dros bwy y byddaf yn bwrw pleidlais, oni sbwyliaf fy mhapur pleidleisio. Dal braidd yn gytud na chefais ambell i Cerddwn Ymlaen nos Sadwrn ‘fyd\nDo, mi es i dorri fy ngwallt neithiwr. Fel hyn y mae'n edrych:\nYdwyf, dw i'n edrych fel Harri'r VII. A na, dydw i ddim yn licio edrych fel Harri'r VII.\nmwydrwyd gan Hogyn o Rachub am 10:54 3 commenti:\nPynciau: Harri'r VII\nMi aeth y syniad o nofio fy heibio yn handi iawn. Os na wnaf rywbeth ar unwaith, heb oedi nac ystyried, mi a’i cyflawnaf. Os oedaf, meddwl a phwyso a mesur, prin y gwna’ i. Wn i ddim amdanoch chi, ond fel rheol dw i’n rhywun sy’n cael syniad i mewn i’w ben, yn mynd efo fo, ac yn diflasu wythnos yn ddiweddarach. Mae rhai pobl yn para gyda diddordeb neu hobi, neu obsesiwn, hyd eu hoes – dw i’n lwcus i bara mis.\nYmhlith yr obsesiynau dw i wedi eu cael ar draws y blynyddoedd mae sgwids (sef ystifflog, môr lawes, twyllwr du neu bibwr – cymer hynny, Saesneg!), yr Eidal, hud tywyll, Pabyddiaeth, y Teulu Brenhinol, hetiau, Dafydd Wigley, The Sims a dysgu manion mewn ieithoedd Celtaidd, a fedrwch chi ddim dadlau bod hynny’n gymysgedd od (y byddai o bosibl yn bizza diddorol iawn). Erbyn hyn, mae Lord of the Rings wedi bod yn obsesiwn ers tua phedair blynedd, sy’n gyfnod aruthrol o hir i mi. Os gellir ystyried ystadegau’r Gymraeg yn obsesiwn, mi fu ers y cyfrifiad diwethaf, a dw i byth wedi cweit ymwared â’m Heidalrwydd. Bai fy Nain Eidalaidd ydi hynny.\nByddaf yn trafod Nain Sir Fôn yn aml ar y flog hon, ond dydi Nain ‘Reidal ddim yn cael lot o sylw. Er ei bod hi’n byw pum tŷ i ffwrdd yn Rachub, a hynny ers 40au’r ganrif ddiwethaf, mae ganddi acen Eidalaidd gref a dydi hi’m yn gall, yn parhau i feddwl efallai fy mod yn byw yn Llandudno erbyn hyn, ond mae ganddi demensia, sy’n esgus. Wedi’r cyfan, dw i’m yn cofio pen-blwydd Mam na Dad (i fod yn onest yr unig rai dw i’n eu cofio o’r galon ydi rhai Nain, y chwaer, Lowri Dwd a Sion Bryn Eithin - a’m un i, wrth gwrs), a’m hesgus i yw fy mod yn anghofus. Ond dyna ni, dw i’m yn credu i mi gofio rhywbeth a oedd yn werth cofio. Er, pe na bawn wedi, ni fyddwn yn cofio, mae’n siŵr.\nYdi hynny’n gwneud synnwyr, dwad?\nYn wir mae gen i ddatganiad parthed y pwysau erbyn hyn. Dw i, yn anffodus, ychydig dros hanner stôn yn fwy na ddylwn fod. Mi es efo’r Dwd i Boots i ffendio allan ar un o’r peiriannau. Dw i’m yn gwybod be ‘di Body Mass Index, neu Fynegai Màs y Corff, ond dw i’n 26.3 sy’n fwy na ddylwn fod.\nMae Dwd hithau efo her haws o lawer, a hithau’n ddau bwys o dan beth y dylai fod yn ôl y peiriant.\nFelly mae gen i fis i fynd i lawr i 11.6 stôn. Anogaeth, plîs. Dwi’m isio colli tenar i Lowri Dwd.\nYn wir, dyma fo, Her Fawr Hogyn o Rachub, sy'n rhywbeth fel Grand Slam Glyn Wise ond bod gen i Gymraeg well.\nMae’r amser wedi dod i gyhoeddi’r syniad penigamp. Heddiw ydyw 19eg Mawrth. Mewn mis bydd Ebrill 19eg arnom, sef dyddiad fy mhen-blwydd (trefnwch i sicrhau na chewch mwy na hwyl na fi ymlaen llaw, thanciwplis). Gosodwyd yr her: dw i’n gorfod colli stôn neu roi tenar i Lowri Dwd. A chwi a’m hadwaen gwyddoch na fynnwn roi ceiniog i’r wrach y rhibyn honno oni fo erchyll reswm dros wneud.\nWrth gwrs, y peth cyntaf ac angenrheidiol i’w wneud yn ffendio allan faint dw i’n ei bwyso yn barod. Rŵan, y tro diwethaf i mi wneud hyn oedd tua mis Rhagfyr 2006, a phryd hynny roedd i’n tua 12.5. Ers Chwe Gwlad eleni dw i wedi ehangu’n sylweddol fy nghwmpas boliog felly mi fydd hyn yn her.\nY broblem gyntaf i’w gorchfygu ydi nad ydw i’n ffan o fwyd iach h.y. cachu fel salad. Yn ail dw i’n hoffi cwrw, sy’n gorfod mynd o’m deiet (er dw i wedi addo i’m hun 2 sesiwn cyn y dyddiad terfynol). Hefyd, dw i’n un am dêc-awê nos Sul, a does amheuaeth bydd yn rhaid i hwnnw fynd i’r diawl. Dim cwrw, dim têc-awê, dim ffrio bwyd, lot o gachu iach a llwgu.\nDw i, wrth gwrs, yn eithaf gobeithio mai newid deiet yn sylweddol fydd yr allor i lwyddiant yn hyn o beth, ac y gallaf osgoi ymarfer corff yn gyfan gwbl. Fodd bynnag, a minnau’n cerdded i'r gwaith bob dydd am awr i gyd dylai hyn fod yn ddigon.\nFelly dyna ni. Pwyso yn gyntaf. Cychwyn arni’n syth bin. O, fydd hyn yn hwyl. I chi. Dw i am gasáu bob munud.\nDwi’m am siarad am y Gamp Lawn: mae gan bawb eu stori a ‘sgen neb arall ddiddordeb yn straeon ei gilydd, ond waeth i mi ddweud bod meddwi a chanu yn rhan hanfodol o’r dathliadau, a dw i’n meddwl y bydd pawb ohonom ar uchel don yr wythnos hon.\nFelly dydw i ddim am gwyno, chwaith, achos dwi’n teimlo mai amhriodol a chas byddai difethaf tymer pawb arall. Ac mi hoffwn roi cymeradwyaeth gynnes i fy ffrind a gelyn Ceren Siân, a lwyddodd i dreulio noson yng nghwmni Elfyn Llwyd (a dangos iddo sut i weithio ei ffôn) nos Wener a chael diodydd efo Dudley nos Sadwrn. Camp Lawn, yn wir.\nMae’r haul yn braf a Chymru’n bencampwyr, ond dw i o leiaf hanner stôn yn drymach na fues i gychwyn y Chwe Gwlad. Mis i ‘fory byddaf yn 23 oed, felly llawn ddisgwyliwch i mi gwyno bryd hynny, ac ar gyfer yr hwn benwythnos hir dw i’n mynd i’r Gogledd. Gyda hynny ar feddwl mi es i siopa neithiwr, ond nid i f’annwyl Morristons ond yn hytrach i Asda i brynu prydau parod. Ia, prydau parod; er bod hynny’n welliant arnaf yn barhaol prynu ugain Chicken McNugget ar y funud nosweithiau Sadwrn (ac ydw, dw i’n gwybod ‘na ieir wedi’u stwnshio ydyn nhw, felly ffyc off).\nMae gen i syniad yn fy mrên. Mi ddywedaf wrthoch ‘fory.\nDrwy gydol yr wythnos cyn gêm Lloegr roeddwn i’n aflonydd ac yn methu gweithio a dw i ‘di bod yn eithaf tebyg i hynny'r wythnos hon, er bod yn rhaid i mi gyfaddef dw i’n bryderus pa mor anodd bydd cael peint gyda 250,000 o bobl eraill yn gystadleuaeth i mi.\nDwi ‘di penderfynu nad ydw i’n licio’r celfyddydau. Iawn, dw i’n licio barddoniaeth, os Cymro ydw i felly mae hynny’n anochel. Ond mae orielau yn hen bethau diflas tu hwnt yn fy marn i. Dwi’n cael dim mwynhad o drempio rownd y lle yn edrych ar luniau, a gwaeth fyth eu dadansoddi. A’m noson annelfrydolaf (dyna ‘di gair) ydi treulio noson yn y theatr. Dw i’n un o’r bobl hynny y byddai’n well ganddynt fynd ar Facebook a gwylio Pobol y Cwm.\nAr y funud dw i ‘i mewn i’ Pobol y Cwm. Dwisho credu mai Denzil roddodd y Deri ar dân, ond yn nyfnion fy nghalon gwn nad dyma’r achos. Siomedig.\nA lle mae Anti Marion ‘di mynd?\nA ydi’r genedl yn unfrydol yn eu casineb o Sara?\nBle dwi’n gwneud cais i gael swydd Gwynfor? (beth bynnag ‘di honno)\nCymaint o drallodion sydd i Gwmderi. Yn bersonol, dw i’n licio’r rhaglenni lle does 'na fawr o ddim yn digwydd, fel yr anfarwol raglen a grybwyllwyd gennyf sawl gwaith yn flaenorol lle y bu Meic Pierce a Denzil yn chwilio am geffyl. Dwisho ‘mywyd i fod fel ‘na.\nmwydrwyd gan Hogyn o Rachub am 10:40 Nessun commento:\nDwi wedi dechrau setlo ers dweud fy ffarwél i Blaid Cymru, ac mae’r dicter wedi gostwng rhywfaint. O’m rhan i, mae gan Blaid Cymru o hyd cyfle o ennill fy mhleidlais erbyn 2011; mae popeth rŵan yn dibynnu ar ddeddf iaith gref a’r refferendwm (yn ogystal â gwthio’r agenda addysg Gymraeg ymhellach). Os ceir hynny tebyg y gallaf eto bleidleisio i’r Blaid erbyn 2011: a dwi’n dweud hynny oherwydd fy mod isio gallu gwneud hynny efo’r un ffydd a oedd gennyf gynt.\nDwi wedi hen benderfynu y bydd Hywel Williams yn cael fy mhleidlais, os dim ond am y rheswm bod gen i barch mawr ato, a p’un bynnag mae meddwl am Eaglestone yn cynrychioli Arfon yn ormod o lawer i mi allu stumogi. Os un peth sy’n rhaid ei edmygu am y Blaid Lafur, hynny ydi eu bod nhw’n dragwyddol thick. Pe bai Betty yn sefyll yn Arfon, mi fyddai Arfon yn troi’n goch, dw i’n amau dim, ond eto dw i’m yn amau na chaiff Eaglestone lwyddiant.\nRhwng dau feddwl ydwyf o hyd o ran pleidleisio yn yr etholiadau sirol. Mae etholiadau sirol yn bethau od. Iawn, dydi Plaid ar y cyngor ddim yn grêt, ond mae’n eithaf anodd meddwl am enghreifftiau o gynghorau da, tydi? Mae’r rhai Llafur yn y Cymoedd yn erchyll, a ‘sdim ond angen edrych ar Sir Fôn neu Geredigion i weld yr annibyns ar waith. A, hyd yn oed pe bai’r dewis gennyf, dw i’m digon sad i bleidleisio Lib Dem. Ac yn rhy egwyddorol i roi fôt i’r Toris.\nAh, dirmyg gwleidyddol, ‘sdim gwell.\nBydd yn ddiddorol gweld hanes Llais Gwynedd. Er cymaint ag y mae Plaid wedi fy mhechu, byddwn i ddim yn bwrw pleidlais dros y rhain. Mi fyddant yn ennill seddau yn yr ardaloedd gwledig, ond yn yr ardaloedd hynny lle mae’r ysgolion mwy dw i’n dueddol o feddwl y byddant yn bomio, os yn wir y byddant yn sefyll yno. Mi es innau i ysgol fwy, yn Llanllechid, a dw i’n ei ffendio’n hurt bod adnoddau yn cael eu harallgyfeirio i rai ysgolion efo tua 15 o blant. Iawn, dw i’m yn cytuno’n gyfan gwbl gyda’r Cynllun arfaethedig, a dw i’m isio cau pob ysgol wledig o bell ffordd (yn fy marn i mae nifer yr ysgolion a fyddai’n cau yn rhy uchel o lawer), ond mae’r ffasiwn beth a bod yn annichonadwy, ac mae rhai ysgolion bychain yn hynny.\nDoes ‘na ddim byd yn bod gydag ysgolion ardal ac ysgolion ffederal; does dim i mi’n awgrymu’n wahanol, a thrist a nawddoglyd ar y diawl ydi clywed rhai o du LlG yn dweud bod pobl sy’n dweud hynny naill ai wedi llyncu propaganda neu jyst ddim yn dallt y mater wrthlaw. Mae’r ddadl o gymunedau’n cael eu chwalu, ond mae digon o gymunedau bywiog ddi-ysgol. Yn wir, os mai ysgol yn unig sy’n cynnal ein cymunedau erbyn hyn, mae hynny’n adlewyrchu’n ddrwg ar y gymuned yn hytrach na dim arall.\nMae’r ddadl genedlaethol yn peri problemau i mi. Doedd yr Alban, sydd â phoblogaeth o dros ddwy filiwn yn fwy na Chymru, methu cynnal dwy blaid genedlaetholgar. Dydi Cymru methu chwaith; dim peryg. Felly mi fyddaf innau erbyn hyn yn aros ar yr ochrau, yn gwylio a dadansoddi i mi’n hun sut y mae’r Blaid yn gwneud, ac yn pleidleisio ar eu perfformiad ac nid yn emosiynol.\nDw i’m meddwl bod hynny’n ddigon teg.\nFel y gwyddoch, oni bai eich bod yn newydd yma (yn yr achos hwn dylech ddarllen y pedair blynedd a hanner o gofnodion sydd i’r flog hon i ddal fyny, achos dw i’m am ailadrodd popeth rŵan myn uffarn), dw i’n hoffi bwyd, dw i’n hoffi cwrw a dw i’n hoffi synfyfyrio. O’r rhai, cwrw ydi’r hoffaf, ac yna bwyd, gyda synfyfyrio yn rhywbeth i’w wneud gyda chyfuniad o’r uchod.\nMi wnes, wedi’r cwbl, cael noson arferol neithiwr, yn gwylio rhaglen ddogfen ar fyd natur a chyfnewid sarhadau â Dyfed Flewfran (e.e. TI’N FINC, Chdi di gê y gors, Chdi a Lowri Dwd yn Clwb Ifor a.y.y.b.). Do, fel y dywedais, gwylio Natur Cymru fu fy hanes, a mwynhau. Doeddwn i’m yn gwybod bod y llysywen bendoll yn nofio drwy afonydd Cymru, er na fydd y wybodaeth hon o ddefnydd ymarferol imi yn y dyfodol, oni ffafriaf lysywen bendoll i’m te rhywbryd, neu y caf dröedigaeth rywiol ryfedd (neu ryfeddach na’r un gyfredol, ond nid lle ydyw blog i drafod honno).\nDeuthum at sawl casgliad yn ystod y rhaglen. Y cyntaf ydyw bod angen jiráffs ar Gymru. Yn ail, mae gwas y neidr yn cŵl. Yn drydydd mae angen i Iolo Williams newid ei grys yn amlach, neu brynu mwy, achos roedd o ym mhedwar ban Cymru mewn un glas neithiwr. Yn bedwerydd, ni ddylid ceisio atal llyffantod rhag cael rhyw. Yn bumed dw i ‘di cofio bod cri alarch yn gyrru ias lawr fy nghefn.\nRoeddwn innau a Dyfed yn arfer, pan gefais yr anfri o fyw gydag o, yn hoff o ddyfeisio anifeiliaid. Cofnodir hwynt yma am byth rŵan: y blewfran, y mochyn cwpan, y chwadan borffor, yr afiachbry, y fuwch bustl, y mwydyn mwstas (un diweddar ond mi a’i hawliaf), y cachgranc.\nDw i’m yn cofio’r lleill. Roedd yn flwyddyn ddiffrwyth, mae’n rhaid.\nIawn, iawn gêm wych ac ati, ‘sdim pwynt i mi fynd drwy’r mosiwns yn dweud sut wnes i feddwi a pha mor wych ydi Cymru, achos mi fyddwch yn gwybod neu’n dyfalu neu’n amgyffred hyn oll yn barod. Meddwl am S4C o’n i.\nYn tŷ fues i’n gwylio’r gêm efo Sion, a hynny ar S4C, mwy oherwydd fy mod i’n hoffi clywed HLlD yn dweud pethau fel ‘y deunaw stôn o Donga’ a phiso chwerthin ar hynny. Mae ‘na rhywbeth anfarwol o ddoniol am glywed ‘y gwŷr mewn gwyrdd’ a ‘Pharch Crôc’, ond efallai mai fy hiwmor syml i ydi hynny.\nMeddwl oeddwn i faint ydw i’n gwylio S4C, ac mi synnais fy mod i’n ei wylio yn eithaf defodol. Mi wnaf ymdrech go iawn i wylio pethau fel Codi Canu a Johnathan, oherwydd dwi’n eu mwynhau, a Phobol y Cwm ydi’r unig opera sebon dw i’n ei wylio’n rheolaidd, ond am Neighbours (wrth gwrs) a Hollyoaks (dw i’m yn gwylio Hollyoaks ond mae o wastad ar ôl y Simpsons a fyddai ar y we ar ôl y Simpsons a ddim yn newid sianel - am 7 fel arfer dw i dal ar-lein ond yn dueddol o droi’r sianel i S4C a chael Wedi 7 arnodd). Ond mae PyC yn cymharu'n ffafriol efo'r sebonau opera Saesneg mawr: maen nhw'n wirioneddol gachlyd.\nAm 7.30 fel arfer mi roddaf Newyddion ‘mlaen. Ar ôl tua 9 rhaid i mi ddweud mai troi at y Saesneg y byddaf ond dw i’n wirioneddol edrych ymlaen at Natur Cymru fydd ar am 9 heno (a diolch i Dduw am hynny, rhaid i rywun lenwi bwlch ar ôl Life in Cold Blood, fedrai’m neud heb raglenni natur am hir). A dweud y gwir, ar wahân i ambell i gachloddest fel Mosgito mae S4C yn olreit y dyddiau hyn. Fe aeth drwy gyfnod. Tua phum mlynedd yn ôl yn sicr roedd arlwy S4C yn wael, ond mae’r safon wedi codi erbyn hyn ac mae’n cymharu’n ffafriol â’r sianeli Saesneg analog.\nRhaid i S4C geisio cynnig rhywbeth i bawb: yn aml ceisir plesio pawb gan lwyddo gyda neb, ond bydd rhai pobl wastad yn cwyno amdani. Ond ers rhyw ddwy flynedd, mae S4C wedi gwella, ac yn olreit ar y cyfan.\nY broblem fawr, o ran y ffigurau gwylio, yn fy marn i, ydi y bu i’r sianel golli llawer o wylwyr yn ystod y cyfnod hwnnw pan ddisgynnodd y safon yn isel iawn, a heb eu hennill yn ôl. Ond o roi cyfle iddi, dydi hi ddim yn ddrwg, ac mae’n cael gormod o feirniadaeth a dim digon o glod yn aml iawn. Ond mewn gwlad mor anwadal â hon, beth arall y gellid ei ddisgwyl?\nmwydrwyd gan Hogyn o Rachub am 11:49 1 commento:\nY ddadl dragwyddol: ai pêl-droed neu rygbi ydi gêm genedlaethol y Cymry? Dw i’n siŵr fy mod wedi dweud eisoes a sawl gwaith bod yn well gen i bêl-droed fel gêm, ond yn ystod cyfnod y Chwe Gwlad dim ond rygbi sydd ar fy meddwl (y rhan fwyaf helaeth o’r tymor pêl-droed byddaf yn ymwybodol iawn o’r holl dransffers a phwyntiau a gwahaniaeth goliau, ond o gêm gyntaf y Chwe Gwlad i’r olaf ‘sgen i ddim syniad beth sy’n digwydd be sy’n digwydd).\nOnd mae’n rhaid i mi ddweud, efo cryn siom, mai rygbi ydi gêm genedlaethol y Cymry. Iawn, mae ‘na fwy o bobl yn chwarae pêl-droed, a hyd yn oed yng Nghaerdydd ‘sdim ond angen cymharu torfeydd y Gleision â’r rhai ym Mharc Ninian i weld bod pêl-droed yn gryfach yn y brifddinas (yn fy marn i) hyd yn oed. Ond dydi’r Gogledd ddim yn bêl-droed i gyd, chwaith. Mae ochrau Rhuthun ffor’ acw i rygbi i gyd – hyd yn oed yn Nyffryn Ogwen hyd Dyffryn Nantlle mae rygbi yn eithriadol boblogaidd (a dweud y gwir, byddwn i’n fodlon dweud mai Pesda ydi cadarnle rygbi mwyaf gogleddol Cymru).\nCymysg ydi’r darlun yn y pen draw, ond pan ddaw hi at angerdd y gêm genedlaethol, yn anffodus dydi pêl-droed methu â chymharu â rygbi. Mae’n drist ond rhaid cyfaddef ei bod yn wir - mae’r holl awyrgylch a’r canu Cymraeg, a’r ‘banter’ rygbi (heblaw yn erbyn y Saeson pan ddaw i lawr at gasineb craidd yn aml) yn atyniadol iawn i mi. Ond dyna ni, fy marn i ydi hyn i gyd.\nA chas gen i bobl sy’n dweud “na, dw i’m yn gwylio’r rygbi, ddim diddordeb” neu “mae ffwtbol yn crap”. Ond efallai bod hynny’n dod lawr i’r ffaith bod gen i wir angerdd at y ddwy gamp, a dw i’n licio pobl sy fel fi. A beth bynnag mae rhywbeth yn well na ffwcin criced (pwy FFWC sy’n GALL ac yn mwynhau CRICED?)\nY pwynt dw i’n ceisio’i wneud, yn gwbl, gwbl aflwyddiannus, ydi fy mod yn edrych ymlaen at ddydd Sadwrn yn ofnadwy. Ond pêl-droed neu rygbi, ennill sy’n bwysig, a phan fydd Cymru yn curo bydd yn rhoi gwên ar y wyneb am weddill yr wythnos, sydd bob amser yn neis.\nIesu, nes i ddim cyflwyno'r pwynt bwriadedig o gwbl naddo?\nmwydrwyd gan Hogyn o Rachub am 10:14 4 commenti:\nNid yn anaml yr hoffwyf ddweud pethau mawrion, ac nid yn anaml i’r iaith Saesneg y cyfeirir y llid hwnnw ati. Yn wir, mor drahaus ydwyf ar y mater fel y byddaf yn datgan yn groch a phendant mai hen iaith gomon a hyll ydi’r Saesneg: hyll oherwydd ei seiniau di-nod a diflas a chomon oherwydd bod pawb yn ei medru. Does math o goethder na chelf yn perthyn iddi, yn fy marn onest i. Adroddir cyfrolau am y Saesneg y medr bron pob gwlad arall ei siarad yn well na’i wlad a roes enedigaeth iddi.\nOnd gwell i mi beidio â dweud mwy, neu bydd rhywun yn sicr am fy ngwaed.\nAr ôl darllen Morfablog a gweld dolen i raglen Rob Brydon’s Identity Crisis fe’m synnwyd sut yr oedd ei ddirnadaeth o’r Cymry yn wahanol i ddirnadaeth y Cymry am eu hunain. Wyddwn i fy hun fyth y cawsom ein hystyried yn bobl brudd a diflas.\nDw i ers erioed wedi meddwl bod y Cymry fel rheol yn gyfeillgar, yn ffraeth ac yn fodlon iawn ar fynd drwy fywyd heb wneud dim o fawredd ond am fodloni’n hapus. Dydi ein cyfraniad i’r byd yn ei fawredd ddim yn llawer, a dw i’n meddwl ei bod ni’n eitha’ bodlon efo hynny. Nid gor-ddweud yw ein bod yn gantorion o fri, naturiol chwaith - mae ‘llais ffantastig’ dros y ffin fel arfer yn cael ei ystyried yn ‘llais da’ fan hyn.\nIawn, oce, dw i’n swnio’n drahaus iawn, ond problem fawr y Cymry ydi nad ydyn nhw’n gwneud digon o sŵn am eu rhinweddau. Oherwydd, fel y gwyddoch, o bosibl, os cymeroch sylw, dw i’n hoffi rhestri, a dyma yn fy marn i Ddeg o Nodweddion Pennaf y Cymry:\nCanu yn y gwaed (diolch i’r capeli, rŵan pawb, “diolch, capeli...”)\nYmdeimlad cymunedol cryf\nRhyw rinwedd ‘oes a fu’ - rydym yn rhan fyw o’r hen fyd nad ydyw mwyach, a byddwn tra byddwn yn parhau\nGwerthfawrogiad o'r pethau mân\nMwy na’r un genedl arall ni ellir ein gwahanu o’n tir\nYsbryd gwrthryfelgar (er ein bod yn gyndyn i weithredu)\nSmygrwydd. Mae’r Cymry yn ddwys o smyg am y ffaith nad ydynt yn Saeson\n(iawn, oce, dydi Edwina Hart ddim yn un o rinweddau’r Cymry, ond y gwir ydi fedrai’m meddwl cymaint â 10 ... roedd pump yn ffwcin straen...)\nmwydrwyd gan Hogyn o Rachub am 11:54 Nessun commento:\nPynciau: bod yn gas, Cymru, synfyfyrio


Cyhoeddwyd 11/07/2008 | Diweddarwyd Ddiwethaf 14/07/2014\nDatgelu Arfbais Frenhinol Deddfwriaeth Gymreig\nDdydd Mercher 9 Gorffennaf, daeth Mesur cyntaf y Cynulliad, Mesur Gwneud Iawn am Gamweddau’r GIG (Cymru) 2007, yn gyfraith yng Nghymru, ar ôl iddo gael ei gymeradwyo gan Ei Mawrhydi y Frenhines yn y Cyfrin Gyngor.\nBydd y gyfraith newydd yn ei gwneud yn haws ac yn gyflymach i gleifion hawlio iawndal pan fydd y GIG wedi bod yn esgeulus wrth ddarparu triniaeth.\nHon yw’r ddeddfwriaeth sylfaenol gyntaf i gael ei gwneud gan y Cynulliad Cenedlaethol, y gyfraith gyntaf i gael ei phasio yng Nghymru ers i Hywel Dda lunio cyfreithiau yn y ddegfed ganrif, a’r gyfraith ddwyieithog gyntaf erioed i gael ei phasio ym Mhrydain.\nDywedodd yr Arglwydd Dafydd Elis-Thomas AC, Llywydd y Cynulliad: “Mae heddiw’n garreg filltir hanesyddol i Gymru ac i Gynulliad Cenedlaethol Cymru. Mae pasio’r Mesur Cynulliad cyntaf yn arwydd o’r hyder sydd gan bobl ym mhwerau deddfu newydd Cyfansoddiad Cymru. Yn ogystal â’r Mesur GIG, mae’r Cynulliad hefyd yn ystyried tri Mesur arall – y Mesur Bwyta’n Iach mewn Ysgolion, y Mesur Teithio gan Ddysgwyr a’r Mesur Dysgu a Sgiliau. Mae dau Fesur arall – y Mesur Caeau Chwarae a’r Mesur Ailgylchu hefyd yn aros i gael eu hystyried.”\nPan gaiff Mesurau’r Cynulliad eu cymeradwyo gan Ei Mawrhydi yn y Cyfrin Gyngor, maent yn destun Hawlfraint y Goron, ac mae angen iddynt gael arfbais briodol wrth eu cyhoeddi.\nMae Deddfau Seneddol y DU yn arddangos Arfbais Frenhinol y Deyrnas Unedig, arfbais nad yw’n cynrychioli Cymru ar wahân ar hyn o bryd. Mae Deddfau’r Alban, ar y llaw arall, yn arddangos Arfbais Frenhinol yr Alban.\nFelly, cynhaliwyd trafodaethau rhwng y Cynulliad a’r Coleg Arfbeisiau i ddylunio arfbais frenhinol ag iddi gymeriad Cymreig ac a fyddai’n briodol ar gyfer nodi cymeriad unigryw Mesurau’r Cynulliad fel deddfwriaeth Gymreig.\nCymeradwyodd Ei Mawrhydi ganlyniad y trafodaethau hyn, sef Arfbais Frenhinol Cymru, a fydd yn ymddangos ar holl Fesurau’r Cynulliad. Mae’n seiliedig ar arfbais hen dywysogion Cymru, sy’n dyddio’n ôl i’r drydedd ganrif ar ddeg, ac a ddefnyddir hefyd gan Dywysog Cymru ar ei faner pan fydd yng Nghymru.\nMae’r Arfbais Frenhinol newydd yn ymddangos ar y Mesur Cynulliad cyntaf i ddod yn gyfraith (Mesur Gwneud Iawn am Gamweddau’r GIG (Cymru) 2008) fel y’i cyhoeddir gan Lyfrfa Ei Mawrhydi ar ôl iddo gael ei gymeradwyo gan Ei Mawrhydi yn y Cyfrin Gyngor.\nManylion llawn am gynnydd Mesurau a Gorchmynion Cymhwysedd Deddfwriaethol\nRhoddodd Ddeddf Llywodraeth Cymru 2006 y pwerau i’r Cynulliad wneud cyfreithiau, a elwir yn Fesurau, mewn meysydd lle mae ganddo bwerau datganoledig. Gall Mesurau gael eu cynnig gan Lywodraeth Cymru, Aelodau Cynulliad unigol neu bwyllgorau. Cafodd y Mesur gwneud Iawn am Gamweddau’r GIG ei gynnig gan y Llywodraeth.


Dewisodd Guillermo Gymru ar gyfer ei hyfforddiant dysgu\nAr ôl treulio gyrfa yn gweithio mewn llysoedd barn yn Sbaen, mae Guillermo yn gyfarwydd â hawlio’r sylw mewn ystafell. Bellach mae’n edrych ymlaen at ddefnyddio’r sgiliau hynny i ddysgu ieithoedd modern i blant yng Nghymru.\nTreuliodd Guillermo dair blynedd yn gweithio gydag erlynydd cyhoeddus yn ei ddinas enedigol yn Barcelona. Un diwrnod daeth cyfle annisgwyl iddo ddysgu Saesneg mewn ysgol uwchradd leol. Cydiodd yn y cyfle a dyna agor drws gyrfa newydd sbon. Meddai Guillermo: “Roeddwn i wrth fy modd y swydd honno. Gweles i faint roeddwn i’n mwynhau bod yn athro a gweithio gyda phobl ifanc – rhannu profiadau, mentora. Gweles i fod modd i mi greu perthynas â nhw a thrwy wneud hynny, roeddwn i’n cael cymaint ag yr oeddwn i’n ei roi.”\nBellach mae’n edrych ymlaen at yrfa lle gall dysgu Sbaeneg i bobl ifanc yng Nghymru. Meddai: “Roeddwn i am ddysgu ieithoedd am fy mod i’n credu eu bod nhw’n bethau pwerus dros ben. Maen nhw’n caniatáu i chi gyfathrebu, teithio a darganfod lleoedd a phobl newydd. Maen nhw’n agor eich meddwl chi i ddiwylliannau eraill a ffyrdd eraill o wneud pethau.”\nDewisodd Guillermo Gymru ar gyfer ei hyfforddiant dysgu. Meddai: “A minnau’n ddinesydd Sbaenaidd o Barcelona, mae gen i brofiad o fanteision dysgu iaith wahanol a galla i osod esiampl i’m myfyrwyr. Yr adeg orau fu darganfod pa mor dda y gall myfyrwyr o Gymru gystadlu â myfyrwyr mewn Catalaneg. Mae’r system ddysgu’n wahanol ond mae pobl ifanc yn wynebu’r un problemau ac mae gennym ni’r un breuddwydion o gwmpas y byd. Penderfynes i fy mod i am hyfforddi i ddysgu yng Nghymru er mwyn rhoi rhywbeth yn ôl ac rwy’n mwynhau’r cyfle i rannu fy ngwybodaeth.”


Argo-lein cofrestru. Chwarae gêm ar-lein Argo rhad ac am ddim\nGêm ar-lein: ARGO\nEnwau eraill: Argo Argo\nArgo Ar-lein - nepovtornoe cyfuniad postapokalipsiticheskih cymhelliad, steampunk ffantasi a baledi. Mae'r holl ddigwyddiadau yn y byd yn slang-lein ar ôl y rhyfel byd nesaf. Mae trigolion y blaned, a oroesodd, yn cael eu rhannu'n dwy ras rhyfela: Noblian a Floressiya.\nArgo Ar-lein - nepovtornoe cyfuniad postapokalipsiticheskih cymhelliad, steampunk ffantasi a baledi. Mae'r holl ddigwyddiadau yn y byd yn slang-lein ar ôl y rhyfel byd nesaf. Mae trigolion y blaned, a oroesodd, yn cael eu rhannu'n dwy ras rhyfela: Noblian a Floressiya.Maent yn ddau ymladd am erady - adnoddau unigryw newydd sydd yn y bôn yn gwarantu buddugoliaeth. Noblian yn defnyddio'r diweddaraf mewn technoleg uwch, yn rhoi Floressiya seiliedig crefft ymladd, y grymoedd natur, hud a lledrith. Yn y frwydr i oroesi ar y blaned rhaid i chi ddewis eich ochr chi o'r gwrthdaro ac i ddangos beth ydych chi!Argo gêm hon dim ond gyda, cais cleient y gallwch ei lawrlwytho gan ddefnyddio cysylltiad diogel, neu ddefnyddio cleient cenllif. Nad yw'r Gofynion System Gallwch ddweud y gêm yn debyg i rhai unrhyw saethu swyddfa. Er mwyn cynnal a chwarae bydd angen cyfrifiadur sy'n rhedeg Windows XP, 7 neu Windows Vista.Er mwyn prosesu'r wybodaeth yr ydych ei angen dim mwy na prosesydd Intel Pentium 4 - 3MHz, neu gyfatebol o AMD. Cof i brosesu gymaint o wybodaeth y mae'n gofyn am o leiaf 1 GB. Mae cerdyn graffeg sy'n gallu arddangos yr holl byd gwych argot - GeForce 6600 256 mb neu uwch, yn ogystal â Radeon X1000 neu uwch. Mae'n rhaid i fan rhad ac am ddim ar y disg caled o leiaf 6 GB. Cofrestru Argo yn achosi anhawster lleiaf - nodwch enw defnyddiwr, cyfeiriad e-bost, ac ailadrodd. Rhaid i chi hefyd gytuno i'r Telerau Gwasanaeth a Polisi Preifatrwydd, a nodwch y cod, a fydd yn cadarnhau eich bod yn ddynol. Beth mae hyn yn slang ymuno a gallwn gychwyn y gêm, yr injan a gameplay nad yw'n tynnu chi am awr. Slang gêm ar-lein yn ei fyd ffantasi yn cael ei gynrychioli gan ddau ras, fel y crybwyllwyd yn gynharach. Mae pob hil wedi ei rhannu'n 8 dosbarth. Rheoli symudiad eich cymeriad, gallwch ddefnyddio'r bysellfwrdd neu'r llygoden. Brwydro yn erbyn yn y gêm yn digwydd mewn amser real, a chyda'r chrefftau y gallwch chi wneud neu wella eu peth eu hunain. Gan ddibynnu ar y dewis y dosbarth yn rhoi cymeriad galluoedd arbennig (hedfan, amddiffyn ddall, ymosodiad di-hid). Ar wahân i pellteroedd teithio mawr yn y gêm na fydd yn rhaid i chi gerdded yno mae cludiant ddaear y gellir cario 09:57 chwaraewyr, yn dibynnu ar y ras. Mae yna gyfle hefyd i ddysgu'r trafnidiaeth awyr - ar gyfer Floressii yn anifeiliaid hedfan wahanol, ac Nobliane well i symud ymlaen eu hunain uwch-dechnoleg cludiant. Ar ben hynny Argo yn wahanol i gemau tebyg eraill presenoldeb MMORPG o elfennau strategaeth ac anifeiliaid anwes unigryw. Mae'r gêm yn well i chwarae cwmni mawr a chyfeillgar i urdd, ac i oresgyn unrhyw anawsterau gyda'i gilydd. Yn Argo, mae cyfle gwych i ddeall pa mor agos y gallwch weithio mewn tîm gyda ffrindiau. Mae nifer fawr o benaethiaid cyrch, gyda phwy ei ben ei hun, wrth gwrs, nad ydych yn gallu ei wneud. Hefyd mae system enfawr o ogofâu lle yn well i fynd gyda'r cwmni. PvP (chwaraewr yn erbyn chwaraewr) math o frwydr, pan fydd y bwystfilod gael i fynd i'r afael, fel person byw. Felly mae posibilrwydd o frwydr solo, a throi problem fach i mewn i gyflafan enfawr. Dyfodol Postapocalyptic yn awr, ac er mwyn cadw o leiaf y gweddillion gwareiddiad, rhaid i chi rhoi llawer o ymdrech. Er cynrychiolwyr o'r ddau rasys yn cael eu cuddio mewn tyllau, eich tasg - i ennill, ennill ag ef mewn unrhyw ffordd. ChwaraeARGO\nFideos a screenshots ar gyfer y gêm ARGO